
	诪转谞讬'. 住讜讻讛. 诪讗讬 砖谞讗 讙讘讬 住讜讻讛 讚转谞讬 驻住讜诇讛 讜诪讗讬 砖谞讗 讙讘讬 诪讘讜讬 讚转谞讬 转拽谞转讗. 讜讛讗 讚诇讗 驻专讬讱 诪讗讬 砖谞讗 讙讘讬 讛讚住 讚转谞讬 驻住讜诇讛 讜转拽谞转讗 讚转谞谉 讘驻专拽 诇讜诇讘 讛讙讝讜诇 (诇拽诪谉 讚祝 诇讘:) 讗讜 砖讛讬讜 注谞讘讬讜 诪专讜讘讬谉 诪注诇讬讜 驻住讜诇 讜讗诐 诪讬注讟谉 讻砖专 讚诇讗 驻专讬讱 讗诇讗 诪住讜讻讛 讜诪讘讜讬 砖讚讬谞诐 砖讜讛 诇注谞讬谉 讙讘讜讛 讜砖讬谞讛 诇砖讜谉 诪砖谞转讜 讜注讜讚 讚讙讘讬 讛讚住 讗爪讟专讬讱 诇诪讬转谞讬 转拽谞转讗 讚住''讚 讗诪讬谞讗 讻讬讜谉 讚讙讚讜诇讜 讘驻住讜诇 转讜 诇讬转 诇讬讛 转拽谞转讗: 讚讗讜专讬讬转讗 转谞讬 驻住讜诇讛. 讚讗讬 讛讜讛 转谞讬 讬诪注讟 讞讬讬砖讬谞谉 讚讬诇诪讗 讟注讬 讗讬谞讬砖 诇讜诪专 讬诪注讟 诇讻转讞讬诇讛 讜讚讬注讘讚 讻砖专讛 讜讚拽讚拽 讘诇砖讜谞讜 讚诇诪讗 讗转讬 诇讬讚讬 讗讬住讜专讗 讚讗讜专讬讬转讗 讜转谞讬 驻住讜诇讛 讗注''讙 讚诇讗 讛讜讬 诇讬砖谞讗 诪注诇讬讗 讻诪讜 讬诪注讟 讗讘诇 讘诪讘讜讬 讚专讘谞谉 诇讗 讞讬讬砖 讜转谞讗 讬诪注讟 砖讛讜讗 诇讬砖谞讗 诪注诇讬讗 讻讚讗砖讻讞谉 讘专讬砖 驻住讞讬诐 (讚祝 讙.) 砖注拽诐 讛讻转讜讘 讻诪讛 讗讜转讬讜转 砖诇讗 诇讛讜爪讬讗 讚讘专 诪讙讜谞讛 诪驻讬讜 讜讘拽讜谞讟专住 诇讗 驻讬专砖 讻谉 讗讬 谞诪讬 讬砖 诇讜诪专 讚诇砖讜谉 讬诪注讟 诪砖诪注 讞讜诪专讗 讚专讘谞谉 讘注诇诪讗 讜驻住讜诇讛 诪砖诪注 讚讗讜专讬讬转讗 讜讘驻专拽 讘诪讛 诪讚诇讬拽讬谉 (砖讘转 讚祝 讻讘.) 讚讗诪专讬谞谉 谞专 讞谞讜讻讛 砖讛谞讬讞讛 诇诪注诇讛 诪注砖专讬诐 讗诪讛 驻住讜诇讛 讻住讜讻讛 讜讻诪讘讜讬 讗讙讘 讚转谞谉 讻住讜讻讛 谞拽讟 谞诪讬 讙讘讬 谞专 讞谞讜讻讛 驻住讜诇讛 讗''谞 讗讬 讛讜讛 转谞讬 讬诪注讟 讛讜讛 诪砖诪注 讻诪讜转 砖讛讬转讛 诪讚诇拽转 讬砖驻讬诇谞讛 讜讝讛 讗讬谞讜 诇诪讗谉 讚讗诪专 讛讚诇拽讛 注讜砖讛 诪爪讜讛 讜讗驻讬' 诇诪''讚 讛谞讞讛 注讜砖讛 诪爪讜讛 讞讬讬砖讬谞谉 讚讛专讜讗讛 讗讜诪专 诇爪讜专讻讜 讛讜讗 诪讚诇讬拽讛 讻讚讗诪专讬谞谉 讙讘讬 讛讚诇讬拽讛 讘驻谞讬诐 讜讛谞讬讞讛 讘讞讜抓: 讗诪专 专讘讛 讗诪专 拽专讗 诇诪注谉 讬讚注讜 讻讜'. 拽爪转 拽砖讛 诇诇讬砖谞讗 拽诪讗 讚讘专讬砖 注讬专讜讘讬谉 (讚祝 讙.) 讙讘讬 诪拽爪转 住讜讻讛 讘转讜讱 注砖专讬诐 讚讗诪专 专讘讛 讛住讜讻讛 驻住讜诇讛 讛讗 砖诇讟讛 讘讛 注讬谞讗 讻讬讜谉 讚讗讬谉 讞诇诇讛 注砖专讬诐 讜专讘讛 讙专住 讛转诐 讻讬 讛讻讗 讚讛讗 专讘讗 驻诇讬讙 讛转诐 讜讗诪专 讝讛 讜讝讛 讻砖专 讞诇诇 住讜讻讛 转谞谉 讞诇诇 诪讘讜讬 转谞谉 讜讬砖 诇讜诪专 讚讛讗 诪驻专砖 讛转诐 讟注诪讗 诪砖讜诐 讚住讜讻讛 讚讘讬讞讬讚 拽讗 讛讜讬' 诇讗 拽讗 诪讚讻专 讜讝讬诪谞讬谉 讚诪讬砖转拽讬诇 诪诇转讞转 注讜讘讬 讛住讻讱 讛谞讻谞住 诇转讜讱 注砖专讬诐 讜拽讬讬诪讗 讻讜诇讛 诇诪注诇讛 诪注砖专讬诐 讜专讘讬谞讗 谞诪讬 讚诪砖谞讬 住讜讻讛 讚讗讜专讬讬转讗 讗讞诪讬专讜 讘讛 专讘谞谉 诪''诪 诪砖诪注 讚诪讚讗讜专讬讬转讗 讻砖专讛: 讻讬 注讘讬讚 诇讬讛 讚讬专转 拽讘注 砖驻讬专 讚诪讬. 讚讗注''讙 讚讬砖 诇驻专砖 拽专讗 讘讚讬专讛 砖讗讬谞讛 专讗讜讬讛 讗诇讗 诇砖讘注讛 诇诪注讜讟讬 拽讘注 诪砖诪注 诇讬讛 拽专讗 讚讗转讗 诇砖讬注讜专讗 诇讗讜专讜讬讬 诇讱 诪讚转 讙讜讘讛讛 讻诇讜' 讘住讜讻讛 砖讗驻砖专 诇注砖讜转 注专讗讬 讜讗''转 讜讻讬讜谉 讚诇讗 讞讬讬砖讬谞谉 讗诇讗 砖转讛讗 专讗讜讬讛 诇注砖讜转讛 注专讗讬 讜讗注''驻 砖注讜砖讛 讗讜转讛 拽讘注 讗''讻 讗诪讗讬 讗诪专 (转注谞讬转 讚祝 讘:) 讙砖诪讬诐 住讬诪谉 拽诇诇讛 讘讞讙 讜讛诇讗 讬讻讜诇 诇拽讘讜注 讛谞住专讬诐 讘诪住诪专讬诐 砖诇讗 讬专讚讜 讙砖诪讬诐 讘住讜讻讛 讜讗驻讬诇讜 转讬诪爪讬 诇讜诪专 讚讗住讜专 诪砖讜诐 讙讝专转 转拽专讛 讻讬 讛讬讻讬 讚讗诪专 诇拽诪谉 讘驻讬专拽讬谉 (讚祝 讬讚.) 讙讘讬 驻诇讜讙转讗 讚专''诪 讜专讘讬 讬讛讜讚讛 讚诪住讻讻讬谉 讘谞住专讬谉 讚讗讬 诪讻砖专转 讘讛讜 讗转讬 诇诪讬诪专 诪讛 诇讬 诇住讻讱 讘讝讛 诪讛 诇讬 诇讬砖讘 转讞转 转拽专转 讘讬转讬 讜讘讬转讜 讜讚讗讬 驻住讜诇 诪讚讗讜专讬讬转讗 讚住讜讻讛 讗诪专 专讞诪谞讗 讜诇讗 讘讬转讜 砖诇 讻诇 讬诪讜转 讛砖谞讛 诪''诪 讻讬讜谉 讚诇讗 讗住讜专 讗诇讗 诪讚专讘谞谉 诇讗 砖讬讬讻讗 诇诪讬诪专 砖讛讙砖诪讬诐 住讬诪谉 拽诇诇讛 讜讬''诇 讚谞讛讬 讚诇讗 讞讬讬砖讬谞谉 讘讚驻谞讜转 讗讬 注讘讬讚 诇讛讜 拽讘注 诪''诪 讘住讻讻讛 砖注讬拽专 讛住讜讻讛 注诇 砖诐 讛住讻讱 诇讗 诪讬转讻砖专讛 注讚 讚注讘讬讚 诇讛 注专讗讬 讜诪讛''讟 谞诪讬 谞讬讞讗 诇专讘讬 讝讬专讗 讚讚专讬砖 诪讚讻转讬' 讜住讜讻讛 转讛讬讛 诇爪诇 讛讗 讻转讬' 谞诪讬 诪讝专诐 讜诪诪讟专 讜谞讬讘注讬 谞诪讬 砖诇讗 讬专讚讜 讙砖诪讬诐 诇转讜讻讛 讗诇讗 讜讚讗讬 诪砖讜诐 讚讘注讬谞谉 住讻讻讛 注专讗讬 讜讗''讻 讛讜讛 诇讬讛 拽讘注:





专讘讬谞讜 讞谞谞讗诇

住讜讻讛 砖讛讬讗 讙讘讜讛讛 诪注砖专讬诐 讗诪讛 驻住讜诇讛. 讜专' 讬讛讜讚讛 诪讻砖讬专. 讜转谞谉 讘注讬专讜讘讬谉 诪讘讜讬 砖讛讜讗 讙讘讜讛 诪注砖专讬诐 讗诪讛 讬诪注讟 诪"砖 诪讘讜讬 讚拽转谞讬 转拽谞转讗 讻诇讜诪专 讬诪注讟 讝讛 讛讙讜讘讛 讬讜专讬讚 讛拽讜专讛 诇诪讟讛 诪讻' 讗诪讛 讜讬转拽谉 讛诪讘讜讬 讜讛讜讻砖专. 



讜诇讙讘讬 住讜讻讛 转谞讬 驻住讜诇讛 诇转谞讬 谞诪讬 讙讘讬 住讜讻讛 讬诪注讟 讜砖谞讬谞谉 讘住讜讻讛 砖驻住讬诇讜转讛 讘讙讜讘讛 诪讚讗讜专讬讬转讗 讜谞驻讬砖讬 诪诇转讗 转谞讬 驻住讜诇讛. 



诪讘讜讬 砖讛讜讗 诪讚专讘谞谉 讻讜' 讜讘讗讜 诇讘讗专 诪谞讬谉 讻讬 讛讙讜讘讛 驻讜住诇 讘住讜讻讛. 



专讘讛 讗诪专 诪讛讗 诇诪注谉 讬讚注讜 讚讜专讜转讬讻诐 讻讬 讘住讜讻讜转 讛讜砖讘转讬 讗转 讘谞讬 讬砖专讗诇 讻诇 住讜讻讛 砖讗讬谞讛 讬讚讜注讛 讚讛讗讬 住讜讻讛 讚诪爪讜讛 讛讬讗 讗讬谞讛 住讜讻讛. 



讜诇诪注诇讛 诪讻' 讗诪讛 讗讬谉 讗讚诐 讬讜讚注 砖讚专 讘住讜讻讛 讚诇讗 砖诇讟讗 讘讬讛 注讬谞讗 诇驻讬讻讱 驻住讜诇讛 讜专' 讝讬专讗 讗诪专 讘爪诇 讚驻谞讜转 讜讚讞讬 讗讘讬讬 讗诇讗 诪注转讛 诪拽讜诐 砖讗讬谉 讛讞诪讛 讝讜专讞转 讻讙讜谉 注砖转专讜转 拽专谞讬诐 讗诐 讬注砖讛 讘讗讜转讜 诪拽讜诐 住讜讻讛 讗讬谞讛 住讜讻讛 诪砖讜诐 砖讗讬谉 砖诐 爪诇 诪驻谞讬 讞诪讛. 讜砖谞讬 讛转诐 讚诇 注砖转专讜转 拽专谞讬诐 讛诪讜谞注讬诐 讛讞诪讛 讜谞诪爪讗 爪诇 住讜讻讛 讛讘讗 讗诐 讛讚驻谞讜转 转诪爪讗 爪诇 讛住讻讱 讘诪拽讜诐 讗讞专 专讞讜拽 诪讝讛 讛诪拽讜诐 砖讛讜讗 转讞转 讛住讻讱 讻讬 讛讜讗 诪讬爪诇. 专讘讗 讗诪专 诪讚讻转讬讘 讘住讻讜转 转砖讘讜 砖讘注转 讬诪讬诐 讝' 讬诪讬诐 讘诇讘讚. 砖"诪 讚讬专转 注专讗讬 讘注讬谞谉. 讜诇诪注诇讛 诪讻' 讗诪讛 讜讚讗讬 讚讬专转 拽讘注 讛讜讗 讜讗讬谞讛 讚讬专转 注专讗讬 诇驻讬讻讱 驻住讜诇讛. 讗讘诇 诇诪讟讛 诪讻' 讗诪讛 讚诪砖讻讞转 诇讛 讚注讘讬讚 讗讬谞讬砖 讚讬专转 注专讗讬 讗注"讙 讚注讘讬讚 诇讛 诪注讬谉 讚讬专转 拽讘注 [谞诪讬 谞驻讬拽]. 讻讜诇讛讬 讛谞讬 讗诪讜专讗讬 讻专讘讛 诇讗 讗诪专讬 诪砖讜诐 讚住讘讬专讗 诇讛讜 讚讛讗讬 讬讚讬注讛 讚讻转讬讘 讘讛 拽专讗 诇讬转讗 讬讚讬注讛 诇诪讗谉 讚讬转讬讘 讘住讜讻讛 讚爪专讬讱 讛讬讜砖讘 砖讬注讜专 讬讚讬注转讜 讻讬 讬讜砖讘 讘住讻讱 砖诇 讗讜转讛 住讜讻讛 讗诇讗 讬讚讬注讛 诇讚讜专讜转 讻诇讜诪专 讛讚讜专讜转 讛讘讗讬谉 讻讬讜谉 砖专讜讗讬谉 砖注讜砖讬谉 住讜讻讜转 讜诪谞讬讞讬谉 讘讬转 讚讬专转谉 讜讬讜砖讘讬谉 讘讬诪讜转 讛讞讙 讘住讜讻讛 砖讜讗诇讬谉 诪驻谞讬 诪讛 注讜砖讬谉 讻讱 讜诪讙讬讚讬谉 诇讛谉 讗讘讜转讬讛诐 诪注砖讛 讬爪讬讗转 诪爪专讬诐. 讜专' 讝讬专讗 住讜讻讛 诇讬诪讜转 讛诪砖讬讞 讛讬讗. 讻诇讜诪专 讬砖讬讘转 讬砖专讗诇 讘砖诇讜讛 讘诇讬 驻讞讚 讗讜 讗驻讬诇讜 讘诪讚讘专 讘诪拽讜诐 砖讗讬谉 砖诐 诇讗 讞讜诪讛 讜诇讗 注讬专 讜讗讬谉 讞讜砖砖讬谉 讗诇讗 诇讞诪讛 讗讜 诇讝专诐 诪讟专 讜住讜讻讛 诇爪诇 讜诇诪讻住讛 讚讬讬 讜诇讗 谞诇诪讚 诪诪谞讛 讚讬谉 住讜讻讛 砖诇 诪爪讜讛. 讜诪砖谞讬 专' 讝讬专讗 讗讬 讛讻讬 诇讬讻转讜讘 讞讜驻讛 讘诇砖讜谉 讻讬住讜讬 讻诇讜诪专 讚讘专 讛诪讻住讛 讜讛诪住转讬专 诪谉 讛砖诪砖 讜诪谉 讛诪讟专 讗诪讗讬 讻转讬讘 讘诇砖讜谉 住讜讻讛 诇诇诪讚讱 讻讬 讙诐 住讜讻讛 砖诇 诪爪讜讛 (讘注讬谞谉) 讝讜 讛讬讗 诪爪讜转讛 (讻专讘讛) [讻专讘讗] 谞诪讬 诇讗 讗诪专讬 诪砖讜诐 拽讜砖讬讗 讚讗讘讬讬 讻讜' 讛讗 讚讗诪专 专' 讬讗砖讬' 讗诪专 专讘 诪讞诇讜拽转 转"拽 讚诪转谞讬' 讜专' 讬讛讜讚讛 讘砖讗讬谉 讚驻谞讜转 诪讙讬注讜转 诇住讻讱 讗诇讗 讛注诪讚 讚讜驻谉 砖转讬诐 讗讜 讬讜转专 转讞转 讛住讻讱 讜讛砖讗专 讛谞讬讞讜 讘诇讗 讚讜驻谉 讻讚讬 砖讬讛讗 讛讗讜讬专 谞讻谞住 讘讜.





专讬讟讘"讗

驻专拽 讗
诪转谞讬转讬谉 住讜讻讛 砖讛讬讗 讙讘讜讛讛 讻讜'. 驻讬专讜砖 讛住讻讱 讛讜讗 讛谞拽专讗 住讜讻讛 讘讻讗谉 讜讘专讜讘 讛诪拽讜诪讜壮鈥� 讗讘诇 驻注诪讬诐 砖谞拽专讗壮鈥� 住讜讻讛 讛住讻讱 讜讛讚驻谞讜转. 讜讗住讬拽谞讗 讘驻状拽 讚注讬专讜讘讬谉 讚讞诇诇 住讜讻讛 转谞谉 讞诇诇 诪讘讜讬 转谞谉 诇诪讬诪专讗 讚讗讬谞讛 驻住讜诇讛 注讚 砖讬讛讗 讞诇诇讛 砖诇 住讜讻讛 讬讜转专 诪注砖专讬壮鈥� 讜诇讛讻讬 谞拽讟 诇讬砖谞讗 讚诇诪注诇讛 诪注砖专讬诐 讗诪讛 讜讛讻讬谉 讗住讬拽谞讗 讛转诐 讚讛谞讬 讻壮鈥� 讗诪讛 讛讬讬谞讜 讗诪讛 讘转 砖砖讛 讟驻讞讬诐 诇讚讘专讬 讛讻诇 讻讚讗讬转讗 诇拽诪谉 讜讻谉 讗转讛 诪砖注专 讘讻诇 诪拽讜诐 讜讘讙诪专讗 诪驻专砖 讟注诪讗 讗诪讗讬 驻住讜诇讛:



讜专讘讬 讬讛讜讚讛 诪讻砖讬专. 讘讙诪专讗 诪驻专砖 讟注诪讗:



讜砖讗讬谞讛 讙讘讜讛 注砖专讛 讟驻讞讬诐. 驻讬专讜砖 讚诇讗 讞砖讬讘 住讻讱 讘砖讗讬谉 讞诇诇 转讞转讬讜 讬壮鈥� 讟驻讞讬诐 讻讚讗讬转讗 讘讙诪专讗:



讜砖讗讬谉 诇讛 讙壮鈥� 讚驻谞讜转. 讘讙诪专讗 诪驻专砖 诇讛:



讜砖讞诪转讛 诪专讜讘讛 诪爪诇转讛. 驻讬专讜砖 讚诇讗 讞砖讬讘 住讻讻讛 讜讛讗 讜讚讗讬 讗驻讬壮鈥� 诇专讘讬 讬讛讜讚讛 讛讬讗 诇讻状注 讚诇讗 驻诇讬讙 讗诇讗 讘专讬砖讗 讘诇讞讜讚. 讜讻状转 讜讛讗 专讘讬 讬讛讜讚讛 诇讗 讘注讬 爪诇 住讻讱 诪讚拽讗 诪讻砖讬专 诇诪注诇讛 诪注砖专讬诐 讗诪讛 讚诇讬讻讗 爪诇 住讻讱 讗诇讗 爪诇 讚驻谞讜讞 讻讚讗讬转讗 讘讙诪专讗. 讬状诇 讚谞讛讬 讚诇讗 讘注讬 专讘讬 讬讛讜讚讛 砖讬讛讗 讛住讻讱 注讜砖讛 爪诇 讻诪讜转 砖讛讜讗 注讻砖讬讜 诪状诪 讘注讬 砖讬讛讗 专讗讜讬 诇注砖讜转 爪诇 讚讘诇讗状讛 诇讗 诪讬拽专讬 住讻讱 讻诇诇 讻讬讜谉 讚拽诇讬砖 讻讜诇讬 讛讗讬 讚诇讗 讞讝讬 诇诪注讘讚 爪诇 讜讝讛 谞讻讜谉:



住讜讻讛 讬砖谞讛 讘状砖 驻讜住诇讬诐 讻讜壮鈥�. 讘讙诪专讗 诪驻专砖 诇讛 讗讬讝讜讛讬 住讜讻讛 讬砖谞讛 讻诇 砖注砖讗讛 拽讜讚诐 诇讞讙 诇壮鈥� 讬讜诐. 讬状诪 讚讟注诪讗 讚讘状讛 拽讗 诪驻专砖 讚讛诇讻转讗 讻讜转讬讬讛讜 讚讗诇讜 讚讘专讬 讘状砖 诇讗 讛讜讛 诪驻专砖 讚讘状砖 讘诪拽讜诐 讘状讛 讗讬谞讛 诪砖谞讛 讜讛状驻 讗讬讝讜 讛讬讗 住讜讻讛 讬砖谞讛 讚诪讻砖讬专讬谉 讘状讛 讻诇 砖注砖讗讛 拽讜讚诐 诇讞讙 砖诇砖讬诐 讬讜诐 讚诪住转诪讗 诇砖诐 讛讞讙 讛讬讗. 讜讘状砖 住讘专讬 砖讗讬谉 住转诪讗 诇砖诐 讛讞讙 讛讬讗 讜诇驻讬讻讱 驻讜住诇讬诐 讘讛 讜诇讛讗讬 驻讬专讜砖讗 诇讗 讗转讬 砖驻讬专 诇讬砖谞讗 讚住讬驻讗 讚拽转谞讬 讗讘诇 讗诐 注砖讗讛 诇砖诐 讞讙 讻砖专讛 讚讛讗 讘讗讬讚讱 谞诪讬 诪讻砖讬专讬谉 讜讛讬讻讗 拽转谞讬 讗讘诇. 讜讬砖 诇驻专砖 诇驻讬 砖讬讟壮鈥� 讝讜 讚讛状拽 讜讗讬讝讜 讛讬讗 住讜讻讛 讬砖谞讛 讚诪讜讚讜 讘状讛 诇讘状砖 砖讛讜讗 驻住讜诇讛 讻诇 砖注砖讗讛 拽讜讚诐 诇讞讙 砖诇砖讬诐 讬讜诐 讚诪住转诪讗 砖诇讗 诇砖诐 讛讞讙 注砖讗讛 讜诇讗 讗驻诇讬讙讜 注诇讬讛 讗诇讗 讘砖注砖讗讛 转讜讱 砖诇砖讬诐 讬讜诐 住转诪讗 讘讬转 砖诪讗讬 住讘专讬 讚讛讗 谞诪讬 住转诪讗 砖诇讗 诇砖诐 讛讞讙. 讜讘状讛 住讘专讬 讚讻诇 转讜讱 砖诇砖讬诐 讬讜诐 讻讬讜谉 砖讚讜专砖讬谉 讘讛诇讻讜转 讛讞讙 住转诪讗 诇砖诐 讛讞讙 讜讗讻转讬 诇讗 讗转讬 砖驻讬专 讚讗讬讝讜 讛讬讗 住讜讻讛 讬砖谞讛 诪砖诪注 讗讬讝讜讛讬 住讜讻讛 砖谞讞诇拽讜 讘讛 讜转讜 讚诇讛讗讬 砖讬讟转讗 诇讘状讛 讻诇 砖注砖讗讛 讘驻讬专讜砖 砖诇讗 诇砖诐 讛讞讙 驻住讜诇讛 讜讛讗 诇讬转讗 讚讘讙诪专讗 诪讜讻讞 讘讛讚讬讗 讚讘状讛 诇讗 讚专砖讬 讻诇诇 讞讙 讛住讜讻讜转 转注砖讛 诇讱 注砖讛 住讜讻讛 诇砖诐 讞讙 讗诇讗 诪讻讬讜谉 砖注砖讗壮鈥� 诇砖诐 爪诇 讻砖专壮鈥� 讗诐 诇讗 砖驻讬专砖 砖讗讬谞讜 注讜砖讛 讗讜转讛 诇砖诐 讞讙 讜讛讬讬谞讜 讚诪讻砖讬壮鈥� 讘住讜讻转 专拽讘状砖 讜住讜讻讜转 讙谞讘状讱 砖讗讬谞诐 诇砖诐 讞讙 讻诇诇 讗诇讗 诇砖诐 爪诇 讻讚讗讬转壮鈥� 讘讙诪壮鈥� 讜讛讬讬谞讜 讗诇讬讘讗 讚讘状讛 讜讛驻讬壮鈥� 讛谞讻讜谉 讻讱 讛讜讗 讚讗诇讬讘讗 讚讘状砖 拽讗讬 讜讛状拽 讗讬讝讜 讛讬讗 住讜讻讛 讬砖谞讛 砖讘状砖 驻讜住诇讬谉 讻诇 砖注砖讗讛 拽讚诐 诇讞讙 砖诇砖讬诐 讬讜诐 讚诪住转诪讗 诇讗 讛讜讬 诇砖诐 讞讙 讜讗讬谞讛讜 讘注讜 住讜讻讛 诇砖诐 讞讙 讜讗诐 注砖讗讛 诇砖诐 讛讞讙 讗驻讬诇讜 诪转讞诇转 讛砖谞讛 讻砖专讛 讜讗注状讙 讚诇讬壮鈥� 讛诇讻转讗 讻讘状砖 讻讬讜谉 讚讗讬讚讻专 诪诇转讗 讚讬讚讛讜 诪驻专砖 讟注诪讬讬讛讜 讜讚讻讜转讗 讘转诇诪讜讚讗 讘讚讘专讬 专讘讗 讘诪住壮鈥� 砖讘转 讘驻专拽 专讘讬 讗诇讬注讝专 讚诪讬诇壮鈥� 讗状谞 讚谞拽讟 讛讗 诇驻专讜砖讬 讟注诪壮鈥� 讚讘讬转 讛诇诇 住讚状讗 讚驻诇讜讙转讬讬讛讜 讘住讜讻讛 转讜讱 砖诇砖讬诐 讬讜诐 讜讟注诪讗 讚讘状讛 诪砖讜诐 讚诪住转诪讗 诇砖诐 讛讞讙 讗讘诇 讻诇 砖注砖讗讛 拽讜讚诐 诇讻谉 砖讗讬谉 住转诪讗 诇砖诐 讞讙 讗讜 砖注砖讗讛 讘驻讬专讜砖 砖诇讗 诇砖诐 讞讙 讗驻讬壮鈥� 转讜讱 砖诇砖讬诐 讬讜诐 诪讜讚讛 讘状讛 讚驻住讜诇讛 拽诪状诇 讚讘住讜讻讛 砖注砖讗讛 诇壮鈥� 讬讜诐 拽讜讚诐 诇讞讙 驻诇讬讙讬 砖讗讬谞讛 诇砖诐 讞讙 讜讟注诪讗 讚讘状讛 诪砖讜诐 讚诇讗 讘注讬 住讜讻讛 诇砖诐 讞讙. 讜讗驻砖专 讚谞驻拽讗 诇谉 诪讬谞讛 谞诪讬 诇注谞讬谉 谞讜讚专 诪住讜讻讛 讬砖谞讛 砖讗讬谞讜 讗住讜专 讗诇讗 讘住讜讻讛 砖谞注砖讬转 拽讜讚诐 诇讞讙 诇壮鈥� 讬讜诐 讜拽讬状诇 讻讘状讛 讜诪讬讛讜 诇讻转讞诇讛 诪爪讜讛 诇讞讚砖 讘讛 讚讘专 讘讙讜驻讗 讗讘诇 讞讚讜砖 讞讜抓 诇讙讜驻壮鈥� 讻讻专讬壮鈥� 讜住讚讬谞讬谉 讜讻讬讜爪讗 讘讛 讗讬谞讛 诪讞讜讚砖 讜讻谉 诪驻讜专砖 讘讬专讜砖诇诪讬:



讙诪专讗 转谞谉 讛转诐 诪讘讜讬 砖讛讬讗 讙讘讜讛 诪注砖专讬诐 讗诪讛 讬诪注讟. 驻讬专讜砖 讻砖讛讻砖讬专讜 讘拽讜专讛 诇讗 讻砖讛讻砖讬专讜 讘诇讞讬 讻讚讻转讬讘 讛转诐. 讜讛讗 讚诇讗 拽转谞讬 讛转诐 诇诪注诇讛 诪注砖专讬诐 讻讚拽转谞讬 讙讘讬 住讜讻讛 讗注状讙 讚砖讜讜 讘讚讬谞讬讬讛讜 讚讞诇诇 诪讘讜讬 转谞谉 诪砖讜诐 讚讛讻讗 讗讬讬专讬谞谉 讘转讬拽讜谉 讛住讻讱 砖讛讜讗 注讬拽专 讛诪爪讜讛 讜讛讜讗 注讜诪讚 注诇 讛讞诇诇 讜砖讬讬讱 诇诪讬转谞讬 讘讬讛 诇诪注诇讛 讗讘诇 讛转诐 诇讗 拽转谞讬 拽讜专转 诪讘讜讬 砖讛讬讗 讙讘讜讛 讗诇讗 诪讘讜讬 砖讛讜讗 讙讘讜讛 讚讘转讬拽讜谉 诪讘讜讬 讜讛讻砖专讜 诪讬讬专讬 讜讻讬讜谉 砖讻谉 诇讗 砖讬讬讱 诇诪讬转谞讬 讘讬壮鈥� 讛讻讬 砖讛诪讘讜讬 讛讜讗 讙讜讘讛 砖诇 讞诇诇 讜讛讬讬谞讜 讚诇讗 拽转谞讬 讘讬讛 讬砖驻讬诇 讗诇讗 讬诪注讟 讻诇讜壮鈥� 讬诪注讟 讞诇诇讜 讘讬谉 砖讬砖驻讬诇 讗转 讛拽讜专讛 讘讬谉 砖讬讙讘壮鈥� 讗转 讛拽专拽注 讜讻讚诪讜讻讞 讛转诐 讘讛讚讬讗 讘讙诪壮鈥� 讜驻讬专讜砖壮鈥� 讻讚讻转讬讘 讛转诐 讜诇讗 讻讚驻专砖状讬 讝状诇 讬诪注讟 讬砖驻讬诇 讜讗驻砖专 讚专讘讬壮鈥� 讝状诇 诇讗讜 讚讜拽讗 谞拽讟讬壮鈥� 讜讛讗 讚诇讗 拽转谞讬 诪讘讜讬 砖讛讜讗 讙讘讜讛 讻壮鈥� 讜拽转谞讬 诪注砖专讬壮鈥� 诇讗砖诪讜注讬壮鈥� 讚讞诇诇 诪讘讜讬 转谞谉 讜讻讗诇讜 拽转谞讬 砖讛讜讗 讙讘讜壮鈥� 讬讜转专 诪注砖专讬诐 诪状专 谞状专:



诪状砖 讙讘讬 住讜讻壮鈥� 讚转谞讬 驻住讜诇讛 诪状砖 讙讘讬 诪讘讜讬 讻讜壮鈥�. 讬状诪 讚讘诪讘讜讬 诇状拽 诇讬讛 讚讘讚讬讚讬讛 诇讗 砖讬讬讱 砖驻讬专 诇诪讬转谞讬 诇讬砖谞讗 讚驻住讜诇讛 讚诪讗讬 驻住讜诇讛 砖讬讬讱 讘诪讘讜讬 砖讛专讬 讗讬谉 讻讗谉 讞讜讘讛 诇讛讻砖讬专讜 讗诇讗 砖讗诐 诇讗 讛讻砖讬专讜 讻专讗讜讬 讗住讜专 诇讟诇讟诇 讘讜 讜诇讛讜爪讬讗 讜诇讛讻谞讬住 诇讜 诪谉 讛讞爪专讜转 讗诇讗 住讜讻讛 讛讜讗 讚拽砖讬壮鈥� 诇讬讛 讗诪讗讬 诇讗 拽转谞讬 讘讬讛 转拽谞转讗 讻讚拽转谞讬 讘诪讘讜讬 讚讛讗 注讚讬祝 讟驻讬 讚讗砖诪讜注讬谞谉 诪诪讬诇讗 砖讛讬讗 驻住讜诇讛 讘讚拽转谞讬 转拽谞转讗 诇专讜讞壮鈥� 讚诪诇转讗 讚讗驻讬壮鈥� 砖讬讬讱 讘讛 诇讬砖谞讗 讚驻住讜诇壮鈥� 诇讬砖谞讗 讚转拽谞转讗 注讚讬祝 讟驻讬 讜讚讻讜转讗 讘转诇诪讜讚壮鈥� 讜讬状诪 讚转专讜讬讬讛讜 讛讜拽砖讜 诇讬讛 讜讛讜讗 讛谞讻讜谉 诇驻讜诐 住讜讙讬讬谉 讜讻讚驻专讬砖讬壮鈥� 讘注讬专讜讘讬谉 讘驻状拽 讚讘诪讘讜讬 谞诪讬 砖讬讬讱 驻住讜诇:



诪讘讜讬 讚专讘谞谉 转谞讬 转拽谞转讗.鈥� 驻讬专砖讜 鈥幾懽曌∽ぷ曌� 讝状诇 讚住讜讻讛 讚讛讜讬讗 讚讗讜专讬讬转讗 讜讞诪讬专讗 转谞讗 诇讬砖谞讗 讚驻住讜诇讛 讚讗诇讬诐 砖诇讗 讬讟注讛 讗讚诐 诇讜诪专 诇讻转讞诇讛 讬诪注讟 讜讘讚讬注讘讚 讻砖专壮鈥� 讗讘诇 诪讘讜讬 砖讛讜讗 诪讚专讘谞谉 讜讗讬谉 讻转讜讘 讘转讜专讛 讜注讻砖讬讜 诪转讞讬诇 讛转谞壮鈥� 诇驻专壮鈥� 讚讬谞讛 转谞讬 转拽谞转壮鈥� 讗讬讱 专讗讜讬 诇讛讻砖讬专讜 讜讛拽砖讜 注诇讬讜 讚讗状讻 诇讬转谞讬 讘住讜讻讛 转拽谞转壮鈥� 诪讬讛转 讜讬状诇 讚讛讬讬谞讜 诪讗讬 讚讗诪专 讜讗讘状讗 住讜讻讛 讚谞驻讬砖讬谉 诪讬诇讬讛 转谞讬 驻住讜诇讛 诪讘讜讬 讚诇讗 谞驻讬砖讬谉 注讬诇讬讛 转谞讬 转拽谞转讗 讛讗 讜讚讗讬 诪讘讜讬 谞驻讬砖讬 诪讬诇讬讛 讟讜讘讗 讗诇壮鈥� 讚讛状拽 讚住讜讻讛 讚谞驻讬砖讬 诪讬诇讬讛 讘讛讗讬 诪转谞讬转讬谉 转谞讬 驻住讜诇壮鈥� 讚讗诇讜 讛讜讬 转谞讬 转拽谞转讗 讘讻诇讛讜 讛讜讛 诪讗专讬讱 讟讜讘讗 讚讛讜诇状诇 住讜讻讛 讙讘讜讛讛 讬诪注讟 讜砖讗讬谞讛 讙讘讜讛讛 讬壮鈥� 讟驻讞讬诐 讬讙讘讬壮鈥� 讜砖讗讬谉 诇讛 讙壮鈥� 讚驻谞讜转 讬注砖讛 诇讛 讙壮鈥� 讚驻谞讜转 讜砖讞诪转讛 诪专讜讘讛 诪爪诇转讛 讬专讘讛 讘住讻讱 讜诪砖状讛 驻住拽 讜转谞讬 驻住讜诇讛 诇讛讬讜转 砖讜谞讛 讚专讱 拽爪专讛 讗讘诇 诪讘讜讬 讚诇讗 谞驻讬砖讬 诪讬诇讬讛 讘讛讗讬 诪转谞讬壮鈥� 讜诇讬转 诇讬讛 诇诪讬转谞讬 讗诇讗 讞讚讗 转拽谞转讗 讜讗讬谞讜 爪专讬讱 诇讛讗专讬讱 转谞讬 转拽谞转讗 讜讻谉 驻专砖状讬 讝状诇 讜讛砖转讗 转专讜讬讬讛讜 诪转拽谉 诇讛讜 讚讻诇 讚讗驻砖专 诇诪讬转谞讬 转拽谞转讗 讘诇砖讜谉 拽爪专 讛讻讬 注讚讬祝 讜诪讬讛讜 诇砖讜谉 拽爪专 注讚讬祝 诪转拽谞转壮鈥� 讜讗拽状诇 讚讛讗 谞专 讞谞讜讻讛 砖讛讜讗 诪讚专讘谞谉 讜诇讗 谞驻讬砖讬 诪讬诇讬讛 拽讗诪专讬壮鈥� 驻住讜诇讛 砖讗诪专讜 砖诐 谞专 讞谞讜讻讛 砖讛谞讬讞讜 诇诪注诇讛 诪讻壮鈥� 讗诪讛 驻住讜诇讛 讻住讜讻讛 讜讻诪讘讜讬 转讬专爪讜 讘转讜壮鈥� 讚讻讬讜谉 讚讘注讬 诇诪讬讚诪讬壮鈥� 诇住讜讻讛 讜诇诪讘讜讬 谞讬讞讗 诇讬讛 诇诪谞拽讟 诇讬砖谞讗 讚驻住讜诇壮鈥� 讻诇讬砖谞壮鈥� 讚住讜讻讛 砖讚讜诪讛 诇讛 砖讛讬讗 诪爪讜讛 讻诪讜讛 讜诇讗 谞拽讟 讜讻诪讘讜讬 讗诇讗 诪砖讜诐 讚诪讘讜讬 诪砖讜诐 讛讬讻专讗 讚讜诪讬讗 谞专 讞谞讜讻讛 砖讛讜讗 诪砖讜诐 驻专住讜诪讬 谞讬住讗 讗状谞 讛转诐 注诇 讻专讞讬谉 讗讬转 诇讬讛 诇诪讬转谞讬 驻住讜诇讛 讚讛讗 诇讬转 诇讬讛 转拽谞转讗 讘讛砖驻诇讛 诇诪讟讛 讻砖讛讬讗 诪讜讚诇拽转 讜爪专讬讱 讛讜讗 诇讻讘讜转讛 讜诇讞讝讜专 讜诇讛讚诇讬拽讛 讘诪拽讜诪讛 讘讘专讻壮鈥� 讚拽讬状诇 讛讚诇拽壮鈥� 注讜砖讛 诪爪讜讛 讗驻讬壮鈥� 诇诪状讚 讛谞讞壮鈥� 注讜砖讛 诪爪讜讛 讞讬讬砖讬壮鈥� 砖讛专讜讗讛 讗讜诪专 诇爪专讻讜 讛讜讗 讚谞拽讟 诇讬讛 讻讚讗诪专讬壮鈥� 讙讘讬 讛讚诇讬拽讛 讘驻谞讬诐 讜诇讗 注讜讚 讗诇讗 讗驻讬壮鈥� 讬砖 诇讛 转讬拽讜谉 讻砖讬砖驻讬诇谞讛 诇诪讗谉 讚住讘专 讛谞讞讛 注讜砖讛 诪爪讜讛 诪状诪 讻砖注讜拽专讛 诪诪拽讜诪讛 讛讬讬谞讜 驻住讜诇讛 诪砖讗状讻 讘住讜讻讛 讜讘诪讘讜讬 砖讗驻砖专 砖诇讗 讬讙注 讘讛谉 讜诪转拽谞讛 砖讬诪注讟 讗讬讬专讛 诇诪讟讛 讘拽专拽注讜转讛 讜讝讛 诪讘讜讗专:



诪讛状诪 讗诪专 专讘讛 讗诪专 拽专讗 诇诪注谉 讻讜壮鈥�. 注讚 注砖专讬诐 讗诪讛 讗讚诐 讬讜讚注 砖讛讜讗 讚专 讘住讜讻讛 诇诪注诇讛 诪注砖专讬诐 讗诪讛 讗讬谉 讗讚诐 讬讜讚注 砖讛讜讗 讚专 讘住讜讻讛 诪砖讜诐 讚诇讗 砖诇讟壮鈥� 讘讬讛 注讬谞讗 驻讬壮鈥� 讚诇讗 诪注讬讬谞讬 讗讬谞砖讬 诇诪注诇讛 诪讻壮鈥� 讜拽住讘专 讚讟注诪讗 讚住讜讻讛 讻讟注诪讗 讚诪讘讜讬 诪砖讜诐 讛讬讻专讗 讜诇诪状讚 拽讜专讛 诪砖讜诐 诪讞讬爪讛 讘注讬壮鈥� 诪讞讬爪讜转 讛谞讻专讜转 讗讘诇 专讘讬 讝讬专讗 讜专讘讛 住讘专讬 讚讟注诪讬 讚驻诇讬讙谉 谞讬谞讛讜 讚讛转诐 讘诪讘讜讬 讘注讬壮鈥� 讛讬讻专讗 讻讚讗诪专谉 讗讘诇 讛讻讗 诪砖讜诐 讚讘注讬壮鈥� 爪诇 讗讜 讚讬专转 注专讗讬 讛讜讗:



专讘讬 讝讬专讗 讗诪专 诪讛讻壮鈥� 讜住讜讻壮鈥� 转讛讬讛 诇爪诇 讬讜诪诐. 讛拽砖讜 讘转讜住驻讜转 讗状讻 谞讬诇祝 诪讛转壮鈥� 谞诪讬 讚讘注讬 住讜讻壮鈥� 专讗讜讬讛 诇讛讬讜转 诪讞住讛 讜诪住转讜专 诪讝专诐 讜诪诪讟专 讜诇讗讜 诪诇转讗 讚讛讗 讘拽专讗 谞拽讬讟 讘壮鈥� 诇讬砖谞讬 爪诇 住讜讻讛 讜诪讞住讛 诪讝专诐 讜诪住转讜专 诪诪讟专 讜讻讬讜谉 讚诪讬讞讚 爪诇 诇住讜讻讛 砖诪注讬壮鈥� 讗讙讘 讗讜专讞讬讛 讚诇讗 讗讬拽专讬 住讻讱 讗诇讗 讘砖专讗讜讬 诇爪诇. 讜转讜 讚诇讬砖谞壮鈥� 讬转讬专讗 讚讬讬拽讬谞谉 讚讛讜诇状诇 讜住讜讻讛 转讛讬讛 讬讜诪诐 诪讞讜专讘 讻诇讜诪专 砖讛住讜讻壮鈥� 住讜讻讻壮鈥� 讬讜诐 诪讞讜专讘 讻讚讻转讬讘 讘注诇诪讗 诇讗 讬诪讜砖 注诪讜讚 讛注谞谉 讬讜诪诐 砖驻讬专砖 讘讬讜诐 讜诇诪讛 诇讬讛 诇诪讬诪专 转讛讬讛 诇爪诇 讗诇讗 讜讚讗讬 讗讙讘 讗讜专讞讬讛 拽诪状诇 砖讗讬谉 住讜讻讛 讗诇讗 讛专讗讜讬讛 诇爪诇:



讗状诇 讗讘讬讬 讗诇讗 诪注转讛 注砖讛 住讜讻讛 讻讜壮鈥�. 讚拽住讘专 讚讘注讬壮鈥� 砖转讛壮鈥� 住讜讻讛 专讗讜讬讛 诇注砖讜转 爪诇 讜讻诇 砖专讗讜讬讛 诇注砖讜转 爪诇 讗注状驻 砖讗讬谞讛 注讜砖讛 爪诇 诪讞诪转 诪谞讬注壮鈥� 讛诪拽讜诐 讗讬谉 讘讻讱 讻诇讜诐 讜诇讗 驻住诇讬壮鈥� 诇讛 讗诇讗 讘砖讛注讬讻讜讘 诪讞诪转 讛住讻讱 砖讗讬谞讜 专讗讜讬 诇爪诇 讻诪讜 砖讛讬讗 注讻砖讬讜 讛讬讬谞讜 讻诇 砖讛讬讗 诇诪注诇讛 诪注砖专讬壮鈥� 讚讻讬 诪住诇拽转 讚驻谞讜壮鈥� 诪讛讻壮鈥� 诇讬讻讗 爪诇 住讻讱 砖讗讬谉 讛住讻讱 专讗讜讬 诇讬注砖讜转 爪诇 讜专壮鈥� 讬讛讜讚讛 诪讻砖讬专 诪讻讬讜谉 砖专讗讜讬 诇注砖讜转 爪诇 讻砖诪砖驻讬诇讬谉 讗讜转讜 讻讚驻专讬砖谞讗 讘诪转谞讬壮鈥� 讜讛讬讬谞讜 讚讗诪专讬谞谉 讛转诐 讚诇 注砖转专讜转 拽专谞讬壮鈥� 讗讬讻讗 爪诇 住讜讻讛 砖讗讬谉 讛注讬讻讜讘 诪讞诪转 讛住讻讱 砖讗诇讜 讛讬转壮鈥� 讘诪拽讜诐 砖讛讞诪讛 讝讜专讞转 讛讬讛 注讜砖讛 爪诇:



讗讘诇 讛讻讗 砖讛讬讗 讙讘讜讛讛 诇诪注诇讛 诪注砖专讬壮鈥� 讗诪讛 讚诇 讚驻谞讜转 诇讬讻讗 爪诇 住讜讻讛. 讻诇讜诪专 砖讗讬谉 讛住讻讱 专讗讜讬 讻诪讜转 砖讛讜讗 注讻砖讬讜 诇讬注砖讜转 爪诇 讜讛爪诇 砖讬砖 讘住讜讻讛 诪讞诪转 讚驻谞讜转 讛讜讗 砖谞讜驻诇 讝讛 注诇 讝讛 讜讙诐 砖转住转诇拽 讛讚驻谞讜转 诇讗 讬讛讬讛 砖诐 爪诇 诪讞诪转 住讻讱 讜讛讗 讜讚讗讬 诪讗讬 讚讘注讬壮鈥� 爪诇 诪讞诪转 住讻讱 讛讬讬谞讜 讘讞爪讬 讛讬讜诐 砖讛砖诪壮鈥� 诪讛诇讱 讘讗诪爪注 讛专拽讬注 讜专讗讜讬 住讻讱 诇讛爪诇 讚讗诇讜 拽讜讚诐 诇讻谉 讗讜 诇讗讞专 诪讻讗谉 砖讛砖诪砖 讛讜诇讱 诪谉 讛爪讚讚讬谉 讗讬谉 讛住讻讱 诪注诇讛 讜诪讜专讬讚 讜诇讗 诪讛谞讬 爪诇 住讻讱 诇讙诪专讬 讗诇讗 爪诇 讚驻谞讜转 讜讻状转 讗状讻 讛讬讻讬 讗诪专讬壮鈥� 讚诇诪注诇讛 诪讻壮鈥� 讗讬谉 讗讚诐 讬讜砖讘 讘爪诇 住讜讻讛 讗诇讗 讘爪诇 讚驻谞讜转 讚讛讗 讘讞爪讬 讛讬讜诐 讗状讗 讚讗讬讻讗 爪诇 讚驻谞讜转 砖讛砖诪砖 讘讗诪爪注 讛专拽讬注 讜讗状讻 讛讬讻讬 转诇讬壮鈥� 诪诇转讗 讘讙讜讘壮鈥� 讚讛讗 讻诇 讚讗讬讻讗 爪诇 讘讞爪讬 讛讬讜诐 讜讚讗讬 诪讞诪转 住讻讱 讛讜讗 转讬专爪讜 讘转讜住驻讜转 讚讻讬 讗诪专讬谞谉 讚讘讞爪讬 讛讬讜诐 讗讬谉 爪诇 讗诇讗 诪讞诪转 住讻讱 讛讬讬谞讜 讘讬讜诪讬 转诪讜讝 砖讛砖诪砖 讛讜诇讱 讘讗诪爪注 讛专拽讬注 诪诪砖 讻讚讗讬转讗 讛转诐 讗讘诇 讘讬讜诪讬 转砖专讬 讗驻讬壮鈥� 讘讞爪讬 讛讬讜诐 谞讜讟讛 诇爪讚讚讬谉 讜专讗讜讬谉 讚驻谞讜转 诇讛爪诇 讙诐 讻谉 讜讻诇 砖诇诪注诇讛 诪注砖专讬壮鈥� 讗诪讛 爪诇 讚讗讬讻讗 诪讞诪转 讚驻谞讜转 讛讜讗 诪讬讛讜 讘专 诪谉 讻诇 讚讬谉 讗驻讬诇讜 转讬诪壮鈥� 讚讘讞爪讬 讛讬讜诐 诇讬讻讗 爪诇 讚驻谞讜转 讗驻讬壮鈥� 讛讻讬 讗诪专讬壮鈥� 讚讻诇 砖诇诪注诇讛 诪注砖专讬诐 讻讬 讗讬讻壮鈥� 爪诇 讻讙讜谉 讘砖讞专讬转 讜注专讘讬转 诪讞诪转 讚驻谞讜转 讛讜讗 讜讻讬 讛讜讬 讞爪讬 讛讬讜诐 讚诇讬讻讗 爪诇 讚驻谞讜转 诇讬讻讗 谞诪讬 爪诇 住讻讱 讜讛讬讬谞讜 讚讗诪专讬壮鈥� 讚诇 讚驻谞讜转 诇讬讻讗 爪诇:



专讘讗 讗诪专 诪讛讻讗 讘住讜讻讜转 转砖讘讜 砖讘注转 讬诪讬诐 讗诪专壮鈥� 转讜专讛 讻讜壮鈥� 爪讗 诪讚讬专转 拽讘注 讻讜壮鈥�. 驻讬壮鈥� 诪讚诇讗 谞拽讟 转砖讘讜 砖讘注转 讬诪讬诐 讘住讜讻讜转 讜谞拽讟 讘住讜讻讜转 转砖讘讜 砖讘注转 讬诪讬诐 诪砖诪注 砖讬注砖讛 讗讜转讛 诇讬砖讬讘讛 砖讘注转 讬诪讬诐 讚讛讬讬谞讜 注专讗讬:



注讚 注砖专讬诐 讗诪讛 讗讚诐 注讜砖讛 讚讬专转讜 讚讬专转 注专讗讬 讻讜壮鈥�. 驻讬专讜砖 讛讗讬 诇讬砖谞讗 诪讜讻讞 讚诇诪注诇讛 诪注砖专讬诐 谞诪讬 讗驻砖专 诇注砖讜转讜 注专讗讬 讗诇讗 砖讗讬谉 讚专讱 讘谞讬 讗讚诐 诇注砖讜转 讻谉 讜讛注讜砖讛 讗讜转讜 讘讟诇讛 讚注转讜 讗爪诇 讻诇 讛讗讚诐 讚讗讬 诇讗 讗驻砖专 诇诪注讘讚壮鈥� 注专讗讬 讛诇状诇 诇诪注诇讛 诪讻壮鈥� 讗诪讛 讗讬谞讜 注专讗讬 讗诇讗 拽讘注 讜讛讬讬谞讜 谞诪讬 诪讗讬 讚讙专住讬壮鈥� 讘住诪讜讱 讘谞讜住讞讬 注转讬拽讬 讘驻讬专讜拽讬 讚专讘壮鈥� 诇诪注诇讛 诪讻壮鈥� 讗诪讛 讚讗讬谉 讗讚诐 注讜砖讛 讚讬专转讜 讚讬专转 注专讗讬 讻讬 注讘讬讚 诇讬壮鈥� 讚讬专转 注专讗讬 诇讗讜 讻诇讜诐 讛讜讗 讚讗诇诪讗 讛讗讬 讙讘专讗 讚讬专转 注专讗讬 注讘讬讚 诇讛 讗驻讬壮鈥� 诇诪注诇讛 诪讻'. 讗讘诇 讘转讜住驻讜转 讻转讘讜 讚诇诪注诇讛 诪注砖专讬壮鈥� 讗诪讛 讗讬谞讛 讗诇讗 拽讘注 讗驻讬诇讜 讛讜讗 专注讜注壮鈥� 诪讗讚 砖讛讙讜讘壮鈥� 注讜砖讛 讗讜转壮鈥� 拽讘注 讜诇状讙 讘住诪讜讱 讻讬 注讘讬讚 诇讛 讚讬专转 注专讗讬 讗诇壮鈥� 讛状讙 诇诪注诇壮鈥� 诪讻壮鈥� 讗诪讛 讚讗讬谉 讗讚壮鈥� 注讜砖壮鈥� 讚讬专转讜 讚讬专转 注专讗讬 诇讗 谞驻讬拽 讜诇讬转':



讗状诇 讗讘讬讬 讗诇讗 诪注转讛 注砖讛 诪讞讬爪讜转 砖诇 讘专讝诇 讜住讻讱 注诇 讙讘谉 讛讻讬 谞诪讬 讚诇讗 讛讜讬讗 住讜讻讛 讗状诇 讛讻讬 拽讗诪讬谞讗 诇讱 注讚 注砖专讬诐 讗诪讛 讚讗讚诐 注讜砖讛 讚讬专转讜 讚讬专转 注专讗讬 讻讬 注讘讬讚 诇讬讛 讚讬专转 拽讘注 谞驻讬拽 诇诪注诇讛 诪注砖专讬诐 讻讜'. 驻讬专砖讜 讘转讜住壮鈥� 讚讗讘讬讬 住讘专 讚讗诐 讗讬转壮鈥� 讚拽专讗 讗转讗 诇讗砖诪注讬谞谉 讚讘注讬谞谉 住讜讻讛 讚讬专转 注专讗讬 讛讜讛 诇谉 诇诪讬诪专 讚转讛讜讬 诪诪砖 住讜讻转 注专讗讬 讜谞驻住讬诇 讗讜转讛 讻砖讛讬讗 讘谞讬谉 讞讝拽 讜讗诪讗讬 诪讻砖专讬壮鈥� 诇讛 讻砖讛讬讗 讘谞讬谉 讞讝拽 讜专讘讗 讗讛讚专 诇讬讛 讚讻诇 讛讬讻讗 讚讛讜讬 砖讬注讜专 讚讞讝讬 诇注专讗讬 讻讚专讱 讘谞讬 讗讚诐 讗讬谉 注专讗讬 诪注讻讘 讜讗驻讬诇讜 注砖讗讛 拽讘注 讻砖专讛 讜讗讬谉 诇驻讜住诇讛 讗诇讗 拽讘注 讜讗状讗 诇注砖讜转讛 注专讗讬 讛讬讬谞讜 诇诪注诇讛 诪讻壮鈥� 讜拽讗转讬 注诇壮鈥� 诪讚专壮鈥� 讝讬专讗 讚拽讗诪专 讻诇 讛专讗讜讬 诇讘讬诇讛 讗讬谉 讘讬诇讛 诪注讻讘转 讘讜 讜讻诇 砖讗讬谞讜 专讗讜讬 诇讘讬诇讛 讘讬诇讛 诪注讻讘转 讘讜 讜讛讻讗 谞诪讬 诇诪讟讛 诪注砖专讬壮鈥� 砖专讗讜讬 诇注专讗讬 讗讬谉 注专讗讬 诪注讻讘 讜讗驻讬壮鈥� 拽讘注 讻砖专讛 诇诪注诇讛 诪注砖专讬诐 砖讗讬谞讜 专讗讜讬 诇注专讗讬 注专讗讬 诪注讻讘转 讜讛专讬 讗状讗 诇注砖讜转壮鈥� 注专讗讬 讜讝讛 诇驻讬 讚注转壮鈥� 砖讻转讘谞讜 诇诪注诇讛 讚讗讬 诇讗 讻讬 注讘讬讚 诇讛 注专讗讬 诪讬讛转 诇诪注诇讛 诪注砖专讬壮鈥� 诇讬转讻砖专 讚讘诪拽讜诐 砖讛讘讬诇讛 诪注讻讘转 谞讻砖专转 讛讬讗 讘讘讬诇讛 讜诇讗 谞讛讬专讗 讞讚讗 讚讻诇 讛讬讻讗 讚诪讬讬转讬 转诇诪讜讚壮鈥� 诪讬讚讬 诪讚专讘讬 讝讬专讗 讘讛讚讬讗 拽讗诪专 讻讚专讘讬 讝讬专讗 讜转讜 讚讗驻讬壮鈥� 转讬诪讗 讚讗讘讬讬 诇讗 讗讜讚讬 讘驻讬专讜拽讗 讚专讘讗 诪砖讜诐 讚诇讬转 诇讬讛 讚专讘讬 讝讬专讗 讛讜状诇 诇专讘讬 讝讬专讗 讙讜驻讬讛 诇讗讜讚讜讬讬 讘讬讛 讜讛讬讻讬 讗诪专讬谞谉 讘住诪讜讱 讻讜诇讛讜 讻专讘讗 诇讗 讗诪专讬 诪砖讜诐 拽讜砖讬讗 讚讗讘讬讬 讚讛讗 驻专拽讬讛 专讘讗 诇讛讛讬讗 拽讜砖讬讗 讗诇讬讘讗 讚专壮鈥� 讝讬专讗 讜讛谞讻讜谉 讚讗讘讬讬 住讘专 讚讗讬 讗讬转壮鈥� 讚拽专壮鈥� 讗转讗 诇讗砖诪讜注讬谞谉 讚讘注讬谞谉 住讜讻壮鈥� 注专讗讬 讛讜讛 诇谉 诇诪拽驻讚 讚诇讗 转讛讜讬 诇注讜诇诐 讗诇讗 注专讗讬 讜专讘讗 转专讬抓 诇讬讛 讚诇讬讻讗 讘诪砖诪注讜转讗 讚拽专讗 砖转讛讗 讛住讜讻讛 注专讗讬 诪讚诇讗 讻转讬讘 讛讻讬 讘讛讚讬讗 讗诇讗 砖专诪讝 讛讻转讜讘 砖讬讛讗 砖讬注讜专讛 专讗讜讬 诇讘谞讬谉 注专讗讬 注诇 讚专讱 讛注讜诇诐 讜讻诇 砖专讗讜讬讛 诇讛讬讜转 注专讗讬 讗注驻状讬 砖讛讬讗 拽讘注 讻砖专讛 讜讻诇 砖讗讬谉 砖讬注讜专讛 专讗讜讬 诇讘谞讬谉 注专讗讬 讗驻讬诇讜 注砖讗讛 注专讗讬 驻住讜诇讛 讜讝讜 砖讬讟转 专砖状讬 讝状诇 讜讛砖转讗 讻诇讛讜 讻专讘讗 诇讗 讗诪专讬 诪砖讜诐 讚诇讗 谞讬讞讗 诇讛讜 讘驻讬专讜拽讗 讚专讘讗 讜讗驻砖专 讚讗讘讬讬 讘讻诇诇诐 讜讛讗 讚砖转讬拽 诇讬讛 诪砖讜诐 讚诇讗 讞砖 诇讬讛 讗讘诇 讗讬讛讜 讻专讘讛 讗讜 讻专讘 讝讬专讗 住状诇 讜讛讗 讚讗诪专 讗讘讬讬 诇拽诪谉 专讘讬 讜专壮鈥� 讬讛讜讚讛 讜专壮鈥� 讬讗砖讬讛 讜专壮鈥� 讗诇讬注讝专 讻诇讛讜 住状诇 讚讬专转 拽讘注 讘注讬谞谉 讜诪讬讬转讬 专壮鈥� 讬讛讜讚讛 讚拽转谞讬 讘诪转谞讬转讬谉 讜专壮鈥� 讬讛讜讚讛 诪讻砖讬专 讚讗诇诪讗 专壮鈥� 讬讛讜讚讛 讚讘注讬 讚讬专转 拽讘注 砖讬讟讛 讛讜讗 讜专讘谞谉 驻诇讬讙讬 注诇讬讛 讚讘注讜 讚讬专转 注专讗讬 讜讗诇讜 诇专讘讛 讜专壮鈥� 讝讬专讗 诇讗 讘注讜 专讘谞谉 讚讬专转 注专讗讬 讚讛讗 诪讻砖专讬 诇诪注诇讛 诪注砖专讬诐 讗诪讛 讻砖讬砖 讘讛 讬讜转专 诪讚壮鈥� 讗诪讜转 讗讜 讻砖讛讚驻谞讜转 诪讙讬注讜转 诇住讻讱 砖讛讜讗 讬讜转专 拽讘注 讜讗诪讗讬 诪讜拽讬诐 讗讘讬讬 诇专壮鈥� 讬讛讜讚讛 讘砖讬讟讛 讟驻讬 诪讚专讘谞谉 讗讬讻讗 诇诪讬诪专 讚讗讬讛讜 谞拽讟 专壮鈥� 讬讛讜讚讛 讚诇讗 讘注讬 注专讗讬 讜讗驻讬壮鈥� 诇专讘讗 讚谞拽讟 诪讗讬 讚诇讬转 讘讬壮鈥� 驻诇讜讙转讗 讗状谞 讚讻讬 讗诪专 讗讘讬讬 讚专状讬 诇状讘 注专讗讬 诇讗讜 诪讛讗讬 诪转谞讬转讬谉 讛讜讗 讗诇讗 诪诪转谞讬壮鈥� 讗讞专讬转讗 讜转诇诪讜讚讗 讛讜讗 讚谞拽讟 讛讗讬 诪转谞讬壮鈥� 讻讚讘注讬谞谉 诇驻专讜砖讬 讘讚讜讻转讗 讜讗驻砖专 讚讗注状讙 讚专讘讛 讜专壮鈥� 讝讬专讗 讞砖讜 诇驻专讻讬讛 讚讗讘讬讬 讜诇讗 讗讜讚讬 讘驻讬专讜拽讬壮鈥� 讚专讘讗 讗讘讬讬 讙讜驻讬壮鈥� 讚砖转讬拽 诇讬讛 讗讜讚讜讬讬 讗讜讚讬 诇讬讛 讚讟注诪讗 讚专讘谞谉 诪砖讜诐 讚讬专转 注专讗讬 讜专壮鈥� 讬讛讜讚讛 住讘专 诇讗 讘注讬谞谉 讚讬专转 注专讗讬 讜诇讛讻讬 讗讜拽讜诪讛 讘砖讬讟讛 讜讝讛 讚注转 专壮鈥� 讗诇驻住讬 讝状诇 讻诪讜 砖驻讬专砖 专讘讬谞讜 讛讙讚讜诇 讝状诇 讘住驻专 讛诪诇讞诪讜转 讜讙壮鈥� 诪讞诇讜拽转 讬砖 讘讝讛 讚专壮鈥� 讘注讬 讚讬专转 拽讘注 讚讜拽讗 诇注讜诇诐 讜诇讛讻讬 驻住讜诇 讘住讜讻讛 砖讗讬谉 讘讛 讚壮鈥� 讗诪讜转 讜专讘谞谉 讗诇讬讘讗 讚专讘讗 讘注讜 讚讬专转 注专讗讬 讜专壮鈥� 讬讛讜讚讛 诪讻砖讬专 讘讬谉 讘讚讬专转 注专讗讬 讘讬谉 讘讚讬专转 拽讘注 讜讛状讛 诇专讘谞谉 讗诇讬讘讗 讚专讘讛 讜专壮鈥� 讝讬专讗 讜讬砖 砖驻住拽讜 讛诇讻讛 讻专讘讛 诪砖讜诐 讚专讘讗 转诇诪讬讚 讛讜讗 讜讗讬谉 讛诇讻壮鈥� 讻转诇诪讜讚 讘诪拽讜诐 讛专讘 讜转讜 讚讗诪专讬壮鈥� 讘驻壮鈥� 讘诪讛 诪讚诇讬拽讬谉 讚专讘讛 讻诇 诪讬诇讬 讻专讘 注讘讬讚 讜讛讗 诇讬转讗 砖诇讗 讗诪专讜 讻诇 诪讬诇讬 注讘讬讚 讻专讘 讗诇讗 讘诪讞诇讜拽转谉 砖诇 专讘 讜砖诪讜讗诇 讜讘诪住讻转 砖讘转 讘诇讞讜讚 讜诪讛 砖讗诪专讜 讗讬谉 讛诇讻讛 讻转诇诪讬讚 讘诪拽讜诐 讛专讘 讛状诪 讻砖讞诇拽 注诪讜 讘讞讬讬讜 讜砖诪注 专讘讜 讚讘专讬讜 讜诇讗 讛讜讚讛 诇讜 讗讘诇 讻砖讞诇拽 诇讗讞专 诪讬转讛 讗讚专讘讗 讛讗 拽讬状诇 讛诇讻壮鈥� 讻讘转专讗讬 讜讗祝 注诇 讙讘 讚讘转专讗讬 讻诇讛讜 转诇诪讬讚讬 讚拽诪讗讬 讜讻谉 拽讘诇谞讜 诪谉 讛讙讗讜谞讬壮鈥� 讝状诇 驻讬专讜砖 讚讘专 讝讛 讜讛谞讻讜谉 讻诪讜 砖驻住拽 专讬状祝 讚讛诇讻讛 讻专讘讗 讚讛讜讗 讘转专讗 讜住讜讙讬讬谉 讘讻讜诇讬讛 诪讻诇转讬谉 讻讜转讬讛 讚住讜讻讜转 讚讬专转 注专讗讬 讘注讬谞谉 讜讛谞讛讜 讚住讘专讬 讚讬专转 拽讘注 砖讬讟讛 谞讬谞讛讜 讛诇讻讱 诪转谞讬转讬谉 讛诇讻转讗 驻住讬拽转讗 拽转谞讬 讚住讜讻讛 砖讛讬讗 讙讘讜讛 诇诪注诇讛 诪注砖专讬壮鈥� 讗诪讛 驻住讜诇讛 诇注讜诇诐 讘讬谉 砖讛讜讗 拽讟谞讛 讗讜 讙讚讜诇讛 讜讗注状讙 砖讛讚驻谞讜转 诪讙讬注讜转 诇住讻讱:





讛诪讗讬专讬

讛拽讚诪讛





讗诪专 诪谞讞诐 讘谉 砖诇诪讛 诇讘讬转 诪讗讬专 讬"讗 讝讗转 讛诪住讻转讗 专"诇 诪住讻转 住讜讻讛 讛讬讗 诪住讚专 诪讜注讚 讜讛讜专讙诇谞讜 讘诇讬诪讜讚讛 讗讞专 诪住讻转 讬讜诪讗 诇住讘讛 讗砖专 讛讝讻专谞讜 讘驻转讬讞转 讛讞讬讘讜专 讜讛讬讗 讻讜诇诇转 讞诪砖讛 驻专拽讬诐 讜住讚专诐 诇驻讬 砖讬讟转谞讜 讗. 住讜讻讛 砖讛讬讗 讙讘讜讛讛 讘. 讛讬砖谉 转讞转 讛诪讟讛 讙. 诇讜诇讘 讛讙讝讜诇 讚. 诇讜诇讘 讜注专讘讛 讛. 讛讞诇讬诇 讜注谞讬谉 讛诪住讻转讗 讻讜诇讜 讗诪谞诐 讛讜讗 讘讗 诇讘讗专 注谞讬谞讬 讛讞讙 专"诇 讞讙 讛住讜讻讜转 讻注谞讬谞讬 讛诇讻讜转 住讜讻讛 讜注谞讬谞讬 讛诇讻讜转 诇讜诇讘 讜砖诇砖转 诪讬谞讬讜 讜注谞讬谞讬 拽专讘谞讜转 讬诪讬 讛讞讙 讜砖诪讬谞讬 注爪专转 讜注谞讬谞讬 讛谞讛讙转 讛砖诪讞讜转 讘砖诪讞转 讬诪讬 讛砖讜讗讘讛 讜注诇 讝讛 讛爪讚 讬讞诇拽讜 注谞讬谞讬 讛诪住讻转讗 诇砖诇砖讛 讞诇拽讬诐 讛专讗砖讜谉 诇讘讗专 讘讜 注谞讬谞讬 讛诇讻讜转 讛住讜讻讛 讘砖诇诪讜转 讜讛砖谞讬 诇讘讗专 讘讜 注谞讬谞讬 讛诇讻讜转 诇讜诇讘 讜砖诇砖转 诪讬谞讬讜 注诇 讛砖诇诪讜转 讙诐 讻谉 讜讛砖诇讬砖讬 诇讘讗专 讘讜 注谞讬谞讬 拽专讘谞讜转 讛讞讙 讜讛谞讛讙转 讛砖诪讞讛 砖讛讬讜 谞讜讛讙讬诐 讘讘讬转 讛诪拽讚砖 讘讬讜诐 讟讜讘 讝讛 讛讞诇拽 讛专讗砖讜谉 讬转讘讗专 讘砖谞讬 讛驻专拽讬诐 讛拽讜讚诪讬诐 讜讛讞诇拽 讛砖谞讬 专讜讘讜 讬转讘讗专 讘驻专拽 砖诇讬砖讬 讜拽爪转讜 注诐 注谞讬谞讬 讛讞诇拽 讛砖诇讬砖讬 讬转讘讗专 讘驻专拽 专讘讬注讬 讜讘驻专拽 讞诪砖讬 讝讛讜 砖讜专砖 讛诪住讻转讗 讚专讱 讻诇诇 讗诇讗 砖讬讘讗讜 讘讛 讚讘专讬诐 砖诇讗 诪谉 讛讻讜讜谞讛 讻注谞讬谉 住讜讙讬讬转 讛转诇诪讜讚 注诇 讛讚专讱 砖拽讚诐 讜讻诪讜 砖讬转讘讗专 讜讛驻专拽 讛专讗砖讜谉 诪诪谞讛 讗诪谞诐 讬住讜讚 注谞讬谞讜 诇讛转讞讬诇 讘讘讬讗讜专 讛讞诇拽 讛专讗砖讜谉 讜专讜讘讜 讬住讜讘 注诇 砖诇砖讛 讞诇拽讬诐 讛专讗砖讜谉 诇讘讗专 砖讗注"驻 砖讛住讜讻讛 注砖讜讬讛 讻讛诇讻转讛 讘讛讻砖专 住讻讱 讜讘讛讻砖专 讚驻谞讜转 砖讬砖 爪讚讚讬诐 砖讛讬讗 谞驻住诇转 讘讛诐 讻讙讜谉 诪讞诪转 讙讜讘讛讛 讗讜 谞诪讬讻讜转讛 讗讜 诪讞诪转 砖讛讬讗 住讜讻讛 转讞转 住讜讻讛 讗讜 诪讞诪转 砖讗讬谞讛 注砖讜讬讛 诇爪诇 讜砖讗专 住讘讜转 讛砖谞讬 讘讛讻砖专 住讻讱 讜讛爪讚讚讬诐 砖诪讻砖讬专讬谉 住讻讱 驻住讜诇 讘讛诐 讜讛砖诇讬砖讬 讘讛讻砖专 讛讚驻谞讜转 讜讚讬谉 讛诇讻讜转 讚讜驻谉 注拽讜诪讛 讝讛讜 砖讜专砖 讛驻专拽 讚专讱 讻诇诇 讗诇讗 砖讬讘讜讗讜 讘讜 讚讘专讬诐 注"讬 讙诇讙讜诇 讻注谞讬谉 住讜讙讬转 讛转诇诪讜讚 注诇 讛讚专讱 砖拽讚诐:



讜讛诪砖谞讛 讛专讗砖讜谞讛 诪诪谞讛 讗诪谞诐 转讞诇 讘讘讬讗讜专 注谞讬谞讬 讛讞诇拽 讛专讗砖讜谉 讜讛讜讗 砖讗诪专 住讜讻讛 砖讛讬讗 讙讘讜讛讛 诇诪注诇讛 诪注砖专讬诐 讗诪讛 驻住讜诇讛 专' 讬讛讜讚讛 诪讻砖讬专 讜砖讗讬谞讛 讙讘讜讛讛 注砖专讛 讟驻讞讬诐 讜砖讗讬谉 诇讛 砖诇砖 讚驻谞讜转 讜砖讞诪转讛 诪专讜讘讛 诪爪诇转讛 驻住讜诇讛 讗诪专 讛专"诐 讛注拽专 讗爪诇谞讜 住讜讻讛 讚讬专转 注专讗讬 讘注讬谞谉 讜诇驻讬讻讱 讗讬谉 专讗讜讬 诇讛讬讜转 讙讘讜讛讛 讬讜转专 诪注砖专讬诐 讗诪讛 讜专' 讬讛讜讚讛 讗讜诪专 住讜讻讛 讚讬专转 拽讘注 讘注讬谞谉 讜诇驻讬讻讱 讛讜讗 诪转讬专 砖转讛讬讛 讙讘讜讛讛 讗驻讬' 讘转讻诇讬转 讛讙讜讘讛 讜砖讬注讜专 专讞讘讛 诇讗 驻讞讜转 诪砖讘注讛 讟驻讞讬诐 讘讗讜专讱 注诇 砖讘注讛 讟驻讞讬诐 讘专讜讞讘 讜讻讘专 拽讚诪讜 讘讝讛 讛住讚专 注拽专讬诐 诪讻诇诇诐 讻诇 驻讞讜转 诪砖诇砖讛 讻诇讘讜讚 讚诪讬 讜诪讛诐 讻讬 砖讬注讜专 诪拽讜诐 诇讗 讬讛讬讛 驻讞讜转 诪讗专讘注讛 讟驻讞讬诐 讜讗诪专讜 讜砖讗讬谉 诇讛 砖诇砖 讚驻谞讜转 驻讬' 砖讬讛讬讜 讛砖谞讬诐 讻讜转诇讬诐 讙诪讜专讬' 讜讛讻讜转诇 讛砖诇讬砖讬 讗驻讬' 诇讗 讬讛讬讛 讘讜 讗诇讗 讟驻讞 讜诪砖讛讜 讬转谉 讗讜转讜 讘驻讞讜转 诪砖诇砖讛 住诪讜讱 诇讚讜驻谉 注讚 砖讬讛讬讛 讛讻诇 砖讬注讜专 诪拽讜诐 讜诇讝讗转 讛住讜讻讛 砖诇砖 爪讜专讜转 讛专讗砖讜谞讜转 砖讬讛讬讜 诇讛 砖诇砖讛 讻讜转诇讬' 讙诪讜专讜转 讚讘讜拽讜转 讘讙讙 讜诇讗 讬爪讟专讻讜 诇讚讘专 讗讞专 讜讝讜 讛讬讗 爪讜专转讛 讜讛爪讜专讛 讛砖谞讬转 砖讬讛讬讜 诇讛 砖谞讬 讻讜转诇讬诐 讚讘拽讬诐 讜转爪讟专讱 诇讻讜转诇 砖诇讬砖讬 讛专讘讛 讬讜转专 诪讟驻讞 讜讬注诪讬讚谞讛 讘驻讞讜转 诪砖诇砖讛 住诪讜讱 诇讚讜驻谉 注讚 砖讬讛讬讛 讘讟驻讞 注诐 讛讞诇诇 砖讬砖 讘讬谞讜 讜讘讬谉 讛讻讜转诇 讗专讘注 讟驻讞讬诐 讜讝讜 讛讬讗 爪讜专转讛 讜讝讜 爪专讬讻讛 爪讜专转 驻转讞 讜讛爪讜专讛 讛砖诇讬砖讬转 讛讬讗 砖讬讛讬讜 诇讛 砖谞讬 讻讜转诇讬诐 讝讛 讻谞讙讚 砖诇讬砖讬 讬讛讬讛 讘讜 讬讜转专 诪讗专讘注讛 讟驻讞讬诐 讜讬注诪讬讚谞讛 讘驻讞讜转 诪砖诇砖讛 讜讬讛讬讛 讘讜 砖讬注讜专 住讜讻讛 拽讟谞讛 讜讛讜讗 砖讘注讛 讟驻讞讬诐 讜讙诐 讻谉 爪专讬讻讛 爪讜专转 驻转讞 讜讝讜 讛讬讗 爪讜专转讛 讜讝讜 讛爪讜专讛 讛讗讞专讜谞讛 讛讬讗 讗专讘注讛 讜诪砖讛讜 诇驻讬 砖讛砖谞讬 讻转诇讬诐 诪讜讘讚诇讬谉 讜讻讘专 拽讚诐 诇讱 讘注专讜讘讬谉 爪讜专转 讛驻转讞 砖讗诪专讜 拽谞讛 诪讻讗谉 讜拽谞讛 诪讻讗谉 讜拽谞讛 注诇 讙讘讬讛谉 讜砖诐 讘讬讗专谞讜 砖讗讬谉 讗谞讜 爪专讬讻讬谉 砖讬讚讘拽 拽谞讛 砖注诇 讙讘讬讛谉 讘讛谉 讜讗诪专讜 讜砖讞诪转讛 诪专讜讘讛 诪爪诇转讛 驻住讜诇讛 砖讗诐 讞诪转讛 讜爪诇转讛 砖讜讬谉 砖讛讬讗 讻砖专讛 讜讝讛 讬专讗讛 讘拽专拽注 讗诐 谞专讗讛 砖讬注讜专 讛砖诪砖 讘拽专拽注 讻砖讬注讜专 讛爪诇 专"诇 砖讬讛讬讛 讻砖讬注讜专 讛诪拽讜诐 砖讻住讛 讗讜转讜 诪讙讙 讛住讜讻讛 讜讗讬谉 讘讜 砖诪砖 讻诇诇 砖讛讬讗 讻砖专讛 诇驻讬 砖讛谞拽讘讬诐 砖讘讙讙 讛住讜讻讛 砖诪讛诐 谞讻谞住 讛砖诪砖 驻讞讜转 诪谉 讛住讻讜讱 讜讝讛 讬转讘讗专 讘讞讻诪转 讛专讗讬讜转 谞拽专讗 讘注专讘讬 注诇住 讗诇诪谞讟讘 讘诪讜驻转 砖讛砖诪砖 讻砖谞讻谞住 注诇 讞讜专 讗讜 讞诇讜谉 砖讬讛讬讛 讗讜专讜 讘讗专抓 讬讜转专 讙讚讜诇 诪讗讜转讜 讞讜专 讘讛讻专讞 讜讗讬谉 讛诇讻讛 讻专' 讬讛讜讚讛:



讗诪专 讛诪讗讬专讬 住讜讻讛 砖讛讬讗 讙讘讜讛讛 诇诪注诇讛 诪注砖专讬诐 讗诪讛 驻住讜诇讛 讜讻讜' 讜讛转讘讗专 讘注讬专讜讘讬谉 讙' 讘' 砖注诇 讛讞诇诇 讛讜讗 讗讜诪专 讻谉 讛讗 讻诇 砖讛讞诇诇 讘转讜讱 注砖专讬诐 讗驻讬' 讛讬' 注讜讘讬 讛住讻讱 诇诪注诇讛 诪注砖专讬诐 讻砖专 砖讗讬谉 讛驻住讜诇 讗诇讗 注诇 讛讞诇诇 讜谞讞诇拽讜 讘讙诪' 注诇 讟注诐 驻讬住讜诇讛 诇砖诇砖讛 讚专讻讬诐 拽爪转诐 砖讬砖 爪讚讚讬诐 砖讗讬谞讛 驻住讜诇讛 诪爪讚 讙讜讘讛讛 讜拽爪转诐 砖讛讬讗 驻住讜诇讛 注诇 讻诇 驻谞讬诐 讛专讗砖讜谉 讛讜讗 砖诇讚注转 专讘讛 讟注诐 驻讬住讜诇讛 诪讚讻转讬讘 诇诪注谉 讬讚注讜 讚讜专讜转讬讻诐 讻讬 讘住讜讻讜转 讛讜砖讘转讬 讜讙讜' 注讚 注砖专讬诐 讗诪讛 讗讚诐 讬讜讚注 砖讛讜讗 讚专 讘住讜讻讛 诇诪注诇讛 诪注砖专讬诐 讗诪讛 讗讬谉 讗讚诐 讬讜讚注 砖讛讜讗 讚专 讘住讜讻讛 诪砖讜诐 讚诇讗 砖诇讟讗 讘讬' 注讬谞讗 讜注谞讬谉 讟注诐 讝讛 讛讜讗 砖爪专讬讱 诇讚注转讜 砖转讛讗 讛住讜讻讛 注砖讜讬' 讘注谞讬谉 砖讬讛讗 讗讚诐 诪爪讜讬 诇讝讻讜专 讜诇讛专讙讬砖 砖转讞转 住讻讱 讛讜讗 注讜诪讚 讜讛讜讗 住讜讘专 砖住转诐 住讜讻讛 讗讬谉 讚驻谞讜转 诪讙讬注讜转 诇住讻讱 砖讛专讬 讚讬 诇谞讜 讘诪讞讬爪讜转 注砖专讛 诪谉 讛拽专拽注 讜诪讻砖讬专讬谉 讗讜转诐 诪讟注诐 讙讜讚 讗住讬拽 讜讗"讻 注讚 注砖专讬诐 讗诪讛 讗讚诐 诪专讙讬砖 讘住讻讱 砖诇 诪注诇讛 讛讬诪谞讜 砖讗注"驻 砖讬砖 讗讜讬专 讛专讘讛 诪驻住讬拽 讘讬谉 讛讚驻谞讜转 讜讛住讻讱 注讚 砖讗讜转讜 讗讜讬专 讛讬讛 专讗讜讬 诇讙专讜诐 诇讜 砖讬砖讻讞 注谞讬谉 讛住讻讱 讜砖讬讛讗 讛注谞讬谉 讚讜诪讛 诇讜 讻讗诇讜 注讜诪讚 讘讞爪专 砖讗讜专讛 专讘 诪"诪 讛讜讗讬诇 讜讗讬谉 讛住讻讱 讙讘讜讛 讗讬 讗驻砖专 诇讗讚诐 讘诇讗 谞砖讬讗讜转 注驻注祝 诪注讟 讜讛专讬 专讜讗讛 拽爪讜转 讛住讻讱 诇砖注转讜 讜诪专讙讬砖 讗讘诇 讻诇 砖讙讘讜讛讛 诪注砖专讬诐 讗诪讛 讜讗讜讬专 讛专讘讛 诪驻住讬拽 讘讬谉 讚驻谞讜转 诇住讻讱 讗讬谉 讛住讻讱 谞专讗讛 诇讜 讗讗"讻 诪砖诇讬讱 专讗砖讜 诇讗讞讜专讬讜 诇讬砖讗 注讬谞讬讜 诇诪注诇讛 讜讗讬谉 讗讚诐 诪爪讜讬 讘讻讱 讜诇诪讚转 诇讚注转 讝讛 砖讗诐 讛讬讜 讛讚驻谞讜转 诪讙讬注讜转 诇住讻讱 讗祝 诇诪注诇讛 诪注砖专讬诐 讻砖专讛 诇砖转讬 住讘讜转 讗讞转 砖诪转讜讱 砖讗讬谉 砖诐 讗讜讬专 诪驻住讬拽 谞讜转谉 诇讘 注诇 爪诇讜 砖诇讗 诪讞诪转 讚驻谞讜转 诇讘讚 讛讜讗 讘讗 讗诇讗 讗祝 诪讞诪转 住讻讱 讜注讜讚 砖讗讚诐 注砖讜讬 诇讬转谉 注讬谞讬讜 讘诪讛 砖诇驻谞讬讜 讜讻砖讛讜讗 谞讜转谉 注讬谞讬讜 讘讻讜转诇 讗讬谞讜 诪驻住讬拽 讘讛讘讟转讜 注讚 砖讬专讗讛 讗转 讻讜诇讛 讜讻砖诪讘讬讟 讘专讗砖 讛讚讜驻谉 讛诪讞讜讘专 诇住讻讱 讛专讬 拽爪讛 讛住讻讱 讛住诪讜讱 诇讚讜驻谉 谞专讗讛 注诪讜 讜讬砖讬讘转讜 砖转讞转 讛住讻讱 谞讻专转 诇讜:



讜讛讚专讱 讛砖谞讬 讛讜讗 砖诇讚注转 专' 讝讬专讗 讟注诐 驻讬住讜诇讛 诪讚讻转讬讘 讜住讜讻讛 转讛讬讛 诇爪诇 讬讜诪诐 诪讞讜专讘 注讚 注砖专讬诐 讗诪讛 讗讚诐 讬讜砖讘 讘爪诇 住讜讻讛 诇诪注诇讛 诪注砖专讬诐 讗诪讛 讗讬谉 讗讚诐 讬讜砖讘 讘爪诇 住讜讻讛 讗诇讗 讘爪诇 讚驻谞讜转 讜讟注诐 驻住讜诇 讝讛 讛讜讗 砖诪谉 讛住转诐 讗注"驻 砖诪砖讱 讛住讜讻讛 专"诇 讗专讻讛 讜专讞讘讛 讗讬谉 诇讜 砖讬注讜专 诪诇诪注诇讛 讗诇讗 诪诇诪讟讛 讜讻诇 砖讛讬讗 砖讘注讛 讟驻讞讬诐 注诇 砖讘注讛 讟驻讞讬诐 砖讛讜讗 讛讻砖专 讛诪砖讱 注诇 讛驻讞讜转 讻砖讬注讜专 讬砖讬讘转 讗讚诐 讗讞讚 砖讛讜讗 爪专讬讱 诇诪拽讜诐 讗诪讛 注诇 讗诪讛 讜诇砖讜诇讞谞讜 讟驻讞 讻砖专讛 讜讗讬谉 诇讛 砖讬注讜专 诪诇诪注诇讛 讗诇讗 讗驻讬' 讛讬转讛 讗专讻讛 讗讜 专讞讘讛 讻诪讛 诪讬诇讬谉 讻砖专讛 诪"诪 住讜讻讛 讛专讗讜讬讛 诪谉 讛住转诐 讛讬讗 讚' 讗诪讜转 注诇 讚' 讗诪讜转 讻砖讬注讜专 拽讟谉 砖讘讘转讬诐 砖讘驻讞讜转 诪讻谉 讗讬谞讜 拽专讜讬 讘讬转 讻诪讜 砖讬转讘讗专 讜讻诇 砖讗讬谉 讘讜 专讜讞讘 诇讬转专 诪讻谉 讗讬谉 住讻讱 砖诇诪注诇讛 诪注砖专讬诐 讗诪讛 谞讜转谉 爪诇 讘拽专拽注 砖转讞转讬讜 砖诪转讜讱 砖讛住讻讱 拽爪专 讘注爪诪讜 专"诇 砖讗讬谞讜 讗诇讗 讚' 注诇 讚' 讜讙讘讜讛 讻诇 讻讱 讗讬谉 爪诇讜 诪转驻砖讟 诇讻诇 讛拽专拽注 砖转讞转讬讜 讗讜 诇专讜讘讜 讜讗驻讬' 谞专讗讛 诇谞讜 砖讛拽专拽注 爪诇讜 诪专讜讘讛 诪讞诪转讜 爪诇 讚驻谞讜转 讛讜讗 讜诇讗 爪诇 住讻讱 讜讗谞讜 诇爪诇 住讻讱 讗谞讜 爪专讬讻讬诐 讜讗注"驻 砖讛注讜砖讛 住讜讻转讜 讘注砖转专讜转 拽专谞讬诐 砖讛诐 砖谞讬 讛专讬诐 讙讚讜诇讬诐 讜讘拽注讛 拽讟谞讛 讘讬谞讬讛诐 讜讛讛专讬诐 诪讜谞注讬诐 讗转 讛讞诪讛 诪诪谞讛 讜谞诪爪讗 砖讗讬谉 讞诪讛 谞诪谞注转 诪谉 讛住讜讻讛 讛注砖讜讬讛 诇砖诐 诪讞诪转 讛住讻讱 讗诇讗 诪讞诪转 讚驻谞讜转 讜讗注驻"讻 讗讬 讗驻砖专 砖诇讗 诇讛讻砖讬专 住讜讻讛 诇砖诐 讘讝讜 讻诇 砖讗转讛 诪爪讬讬专 讘注爪诪讱 砖讬讛讬讜 讛讛专讬诐 诪住讜诇拽讬诐 诪砖诐 谞诪爪讗转 注讜诪讚 讘爪诇 住讜讻讛 讗讘诇 讝讜 讻砖讗转讛 专讜讗讛 讛讚驻谞讜转 诪住讜诇拽讜转 讗讬谉 讻讗谉 爪诇 住讜讻讛 讜讛讜讗 砖讗诪专讜 讛转诐 讚诇 注砖转专讜转 拽专谞讬诐 讗讬讻讗 爪诇 住讜讻讛 讛讻讗 讚诇 讚驻谞讜转 诇讬讻讗 爪诇 住讜讻讛 讜诇讚注转 讝讛 讗转讛 诇诪讚 砖讻诇 砖讛住讜讻讛 专讞讘讛 讬转专 诪讚' 讗诪讜转 注诇 讚' 讗诪讜转 讻砖专讛 讗祝 诇诪注诇讛 诪注砖专讬诐 砖讻诇 砖讛住讜讻讛 专讞讘讛 讻诇 讻讱 爪诇 讛讚驻谞讜转 诪转专讞拽 诪讗诪爪注讛 讜爪诇 讛住讻讱 诪转讜讱 讙讚诇讜 诪转驻砖讟 讘讜 讜讻驻讬 诪讛 砖讗转讛 诪讜住讬祝 讘专讜讞讘 讗转讛 讬讻讜诇 诇讛讜住讬祝 讘讙讜讘讛:



讜诇驻讬 诪讛 砖讗转讛 专讜讗讛 讘诪讛 砖讻转讘谞讜 爪专讬讱 砖转讚注 砖讙讬专住转谞讜 讛讬讗 讻讱 讻诪讗谉 讗讝诇讗 讛讗 讚讗诪专 专讘 讛讜谞讗 诪讞诇讜拽转 讘砖讗讬谉 讘讛 讗诇讗 讚' 讗诪讜转 注诇 讚' 讗诪讜转 讗讘诇 讬砖 讘讛 讬转专 诪讚' 讗诪讜转 注诇 讚' 讗诪讜转 讗祝 诇诪注诇讛 诪注砖专讬诐 讗诪讛 讻砖专讛 讜诪"诪 讙讚讜诇讬 讛专讘谞讬诐 讙讜专住讬诐 诪讞诇讜拽转 讘砖讗讬谉 讘讛 讚' 讗诪讜转 注诇 讚' 讗诪讜转 讗讘诇 讬砖 讘讛 讚' 讗诪讜转 注诇 讚' 讗诪讜转 讻砖专讛 讗祝 诇诪注诇讛 诪注砖专讬诐 讜讘住讜讙讬转 讛讙诪' 讘诪讛 砖讗诪专讜 讘砖诇诪讗 讚专' 讬讗砖讬' 讜讻讜' 转讘讬谉 诇讛讚讬讗 砖讙讬专住讗 专讗砖讜谞讛 注讬拽专 讜注诇讬讛 住诪讻谞讜 讘诪讛 砖讻转讘谞讜 讜讻谉 诪爪讗谞讜讛 讘住驻专讬诐 诪讚讜讬讬拽讬诐 讜讗祝 讘住驻专 讬砖谉 诪爪讗转讬讛 诪讜讙讛转 诪讻转讬讘转 讙讚讜诇讬 拽讚诪讜谞讬谞讜 砖讘谞专讘讜谞讗讛:



讜谞砖讜讘 诇讚讘专讬谞讜 讜讛讜讗 砖诪"诪 诇诪讚转 砖讘砖谞讬 讚专讻讬诐 讗诇讜 讬砖 爪讚讚讬诐 诇讛讻砖讬专 讘讙讜讘讛 讬转专 诪注砖专讬诐:



讜讛讚专讱 讛砖诇讬砖讬 讛讜讗 砖诇讚注转 专讘讗 讟注诐 驻讬住讜诇讛 诪讚讻转讬讘 讘住讜讻讜转 转砖讘讜 砖讘注转 讬诪讬诐 讗诪专讛 转讜专讛 爪讗 诪讚讬专转 拽讘注 讜砖讘 讘讚讬专转 注专讗讬 注讚 讻' 讗诪讛 讗讚诐 注讜砖讛 讚讬专转讜 讚讬专转 注专讗讬 诇诪注诇讛 诪讻' 讗诪讛 讗讬谉 讗讚诐 注讜砖讛 讚讬专转讜 讚讬专转 注专讗讬 讗诇讗 讚讬专转 拽讘注 讻诇讜诪专 讻诇 砖讗讬谞讜 诪讙讘讬讛 讬转专 诪讻' 讗诪讛 讗讬谞讜 爪专讬讱 诇讬转谉 诇讘 讻诇 讻讱 注诇 讞讜讝拽 讛诪讞讬爪讜转 讜讚讬讜 讘诪讞讬爪讜转 拽谞讬诐 讜讛讜爪讬诐 讜拽谞讬诐 注诇 讙讘讬讛谉 诇住讻讱 注诇讬讛诐 讘驻住讜诇转 讙讜专谉 讜讬拽讘 讜讚讘专讬诐 讛拽诇讬诐 讜讻诇 砖讚讬讜 讘讻讱 讗驻讬诇讜 注砖讗讛 讛讜讗 讘谞讬谉 拽讘讜注 讗驻讬' 注砖讛 诪讞讬爪讜转 砖诇 讘专讝诇 讗谞讜 讗讬谉 诇谞讜 砖讗讬谉 讗讚诐 诪爪讜讬 诇讛专讘讜转 讛讜爪讗讛 讘诇讗 爪讜专讱 讜诪讛 砖讗讬谞讜 诪爪讜讬 讗讬谉 讘讜 爪讜专讱 诇转拽谞讛 讗讘诇 讗讬诇讜 讛讻砖专转讜 讘讙讜讘讛 讬转专 注诇 讻' 谞诪爪讗讜 讛讚讘专讬诐 诪专讗讬诐 诇讜 砖爪专讬讱 讛讜讗 诇讚讬专转 拽讘注 讜讬拽讘注谞讛 讻讬讜谉 注讚 砖讛注谞讬谉 谞专讗讛 诇讜 讻诪讬谉 讘讬转 讜讛讬讻专 住讜讻讛 谞驻拽注 诪诪谞讜 讜诇讚注转 讝讛 讗讬谉 诇讙讜讘讛 讬转专 诪讻' 讛讻砖专 讘砖讜诐 驻谞讬诐 讗诇讗 讘讬谉 讚驻谞讜转 诪讙讬注讜转 诇住讻讱 讘讬谉 讗讬谉 诪讙讬注讜转 讘讬谉 讗讬谉 诇讛 讬转专 诪讚' 讗诪讜转 讘讬谉 讬砖 诇讛 驻住讜诇讛 注诇 讻诇 驻谞讬诐:



讜诇注谞讬谉 驻住拽 讙讚讜诇讬 讛驻讜住拽讬诐 讜讛诪讞讘专讬诐 讻转讘讜讛 讻讚注转 砖诇讬砖讬 讜讛讚讘专讬诐 谞专讗讬谉 讻谉 诇注谞讬谉 驻住拽 讜诇注谞讬谉 驻讬专讜砖 诇注谞讬谉 驻住拽 砖讛专讬 讛讜讞诇讟 讘讬讚讬谞讜 诇讜诪专 住讜讻讛 讚讬专转 注专讗讬 讘注讬谞谉 讜讻诇 砖讚驻谞讜转 诪讙讬注讜转 诇住讻讱 讗讜 专讞讘讛 讬转专 诪讚' 注诇 讚' 讘讙讜讘讛 讬转专 诪讻' 讻诇 砖讻谉 砖讛讬讗 讚讬专转 拽讘注 讜诇注谞讬谉 驻讬专讜砖 诪诪讛 砖讞诇拽 专' 讬讛讜讚讗 诇讜诪专 砖讛讬讗 讻砖专讛 讜讗诪专讜 注诇讬讜 讘讙诪' 讝' 讗' 砖讛讜讗 住讜讘专 住讜讻讛 讚讬专转 拽讘注 讘注讬谞谉 讜诪转讜讱 砖转驻砖讛 转"拽 讘诇砖讜谉 驻住讜诇讛 转驻砖讛 专' 讬讛讜讚讗 讘诇砖讜谉 诪讻砖讬专 讜诪"诪 诇讚注转讜 诇讚讬专转 拽讘注 讛讜讗 爪专讬讱 讜诪讟注诐 转砖讘讜 讻注讬谉 转讚讜专讜 讗诇诪讗 讟注诪讜 砖诇 转"拽 诪转讜专转 注专讗讬 讛讜讗 讜讗注"驻 砖讛讬讛 讗驻砖专 诇驻专砖 讚注转 专' 讬讛讜讚讛 诇讚注转 专讘讛 讜专' 讝讬专讗 诇讚注转 专讘讛 诪驻谞讬 砖讗讬谞讜 诪拽驻讬讚 注诇 讛专讙砖讜 讜诇讚注转 专' 讝讬专讗 诪驻谞讬 砖讗讬谞讜 诪拽驻讬讚 注诇 爪诇 砖诪讞诪转 住讻讱 讛讜讗讬诇 讜诪"诪 爪诇转讛 诪专讜讘讛 诪讞诪转讛 诪"诪 讛专讬 讘讙诪' 驻讬专砖讜 注诇 讚讘专讬讜 讻谉 专"诇 砖诪转讜专转 拽讘注 讛讜讗 讘讗 注讚 砖讛注诪讬讚讜 讗转 讚讘专讬讜 讘砖讬讟转 讛讗讜诪专讬诐 住讜讻讛 讚讬专转 拽讘注 讘注讬谞谉 讜讬"诪 砖专' 讬讛讜讚讗 诪讻砖讬专 讗祝 诇诪讟讛 诪讻' 讜讻讱 驻讬专讜砖讜 诇诪注诇讛 诪讻' 讻砖专讛 诪讻诇 爪讚 砖讗讬 讗驻砖专 诇讛 讘诇讗 拽讘注 讜诇诪讟讛 诪讻' 讻砖专讛 讻砖注砖讗讛 讘拽讘注 讛讗 砖诇讗 讘拽讘注 诇讗 讜讬"诪 砖讗祝 诇诪讟讛 诪讻' 讛讜讗 诪讻砖讬专 注诇 讻诇 驻谞讬诐 讜讗讬谉 讛爪专讻转讜 诇讚讬专转 拽讘注 讚讜诪讛 诇住讘专转 讛讗讞专讬诐 砖讗讬谞讜 诪讝拽讬拽 诇讚讬专转 拽讘注 讗诇讗 砖诪讻砖讬专 讘讛 讜讗讬谉 讛讚讘专讬诐 谞专讗讬谉 讜住讜祝 讛讚讘专讬诐 砖讛讚讘专讬诐 谞专讗讬谉 砖讞讻诪讬诐 诪转讜专转 注专讗讬 谞讙注讜 讘讛 讜讗祝 讙讚讜诇讬 讛驻讜住拽讬诐 诪讞讝拽讬诐 讗转 讚讘专讬讛诐 讘谞讜住讞 讝讛 讚讛讗 住讜讙讬讬谉 讚住讜讻讛 注诇 讙讘讬 住讜讻讛 讻讜转讬讛 讚专讘讗 砖讬讬讻讗 讜讛专讘讛 诪讙讚讜诇讬 讛诪驻专砖讬诐 诪转讘诇讘诇讬诐 讘驻讬专讜砖 讚讘专讬讛诐 讜专讘讜转讬 驻讬专砖讜 讛注谞讬谉 讘诪讛 砖讗诪专讜 诇诪讟讛 住讜讻讛 注诇 讙讘讬 住讜讻讛 讛注诇讬讜谞讛 讻砖专讛 讜讛转讞转讜谞讛 驻住讜诇讛 专' 讬讛讜讚讗 讗讜诪专 讗诐 讗讬谉 讚讬讜专讬谉 讘注诇讬讜谞讛 专"诇 砖讗讬谉 转讞转讜谞讛 讬讻讜诇讛 诇拽讘诇 讻专讬诐 讜讻住转讜转 砖诇讛 转讞转讜谞讛 讻砖专讛 讜驻专砖谞讜讛 砖讗祝 讞讻诪讬诐 诪讜讚讬诐 讘讝讜 砖讛专讬 讛注诇讬讜谞讛 讗讬谞讛 住讜讻讛 讗诇讗 砖谞讞诇拽讜 讘讬讻讜诇讛 诇拽讘诇 注诇 讬讚讬 讛讚讞拽 砖诇讚注转 讞讻诪讬诐 讛讜讗讬诇 讜转讞转讜谞讛 讬讻讜诇讛 诇拽讘诇 注诇 讬讚讬 讛讚讞拽 讛专讬 讛专讗砖讜谞讛 专讗讜讬讛 讜讗注"驻 砖讗讬谞讛 专讗讜讬讛 讗诇讗 注诇 讬讚讬 讛讚讞拽 诪"诪 专讗讜讬讛 讛讬讗 诇讚讬专转 注专讗讬 讜诇专' 讬讛讜讚讛 讗讬谉 讛专讗砖讜谞讛 讻诇讜诐 砖讻诇 砖注诇 讬讚讬 讛讚讞拽 讗讬谞讜 讚讬专转 拽讘注 讜诇讚讬专转 拽讘注 讗谞讜 爪专讬讻讬诐 讜讗注"驻 砖诇专讘谞谉 诪讬讛讗 讗讬谉 讝讜 专讗讬讛 讙诪讜专讛 砖讛专讬 讗驻砖专 砖讞讻诪讬诐 砖诇 讗讜转讛 诪砖谞讛 住讜讘专讬诐 砖讘讬谉 注专讗讬 讘讬谉 拽讘注 讛讻诇 讻砖专 讜讗"讻 讗祝 讘诪砖谞转谞讜 讻谉 讜讗讬谞讛 驻住讜诇讛 诇讚注转诐 诪讚讬谉 拽讘注 讗诇讗 讗讜 诪讚专讘讛 讗讜 诪讚专' 讝讬专讗 诪"诪 讛讚讘专 诪讜讻讬讞 砖讻讱 讛讜讗 讟注诐 诪讞诇讜拽讜转诐 讜讛讜讗 砖讗诪专讜 讻讜转讬讛 讚专讘讗 砖讬讬讻讗 讻诇讜诪专 砖讗讬谞讛 专讗讬讛 讘专讜专讛 讗诇讗 砖讛讚讘专 诪讜讻讬讞 讻谉 讜讻谉 专讗讬讛 诇讚讘专 诪诪讛 砖讗诪专讜 讻' 讘' 讛讬砖谉 讘诪讟讛 讘住讜讻讛 诇讗 讬爪讗 讬讚讬 讞讜讘转讜 讜讗诪专 专' 讬讛讜讚讗 谞讜讛讙讬谉 讛讬讬谞讜 诇讛讬讜转 讬砖讬谞讬诐 转讞转 讛诪讟讛 讘住讜讻讛 讜讗诪专讜 砖诐 讻"讗 讘' 专' 讬讛讜讚讗 诇讟注诪讬讛 讚讗诪专 住讜讻讛 讗讛诇 拽讘注 讜诪讟讛 讗讛诇 注专讗讬 讜诇讗 讗转讬 讗讛诇 注专讗讬 讜诪讘讟诇 讗讛诇 拽讘注 讗诇诪讗 砖诇讚注转 讞讻诪讬诐 砖讗祝 讛住讜讻讛 讗讛诇 注专讗讬 讛讜讗 讜讗注"驻 砖讗驻砖专 诇讜诪专 砖讞讻诪讬诐 住讜讘专讬诐 砖讛住讜讻讛 拽讘注 讗诇讗 砖住讜讘专讬诐 讗转讬 讗讛诇 注专讗讬 讜诪讘讟诇 讗讛诇 拽讘注 讻诪讜 砖谞讗诪专 砖诐 诇讚注转 专' 砖诪注讜谉 诪"诪 讛讚讘专讬诐 诪讜讻讬讞讬诐 讻谉 讜诪注转讛 讛诇讻讛 讻住转诐 诪砖谞转谞讜 讜诪讟注诐 转讜专转 拽讘注 讜讛诇讻讱 讻诇 砖讙讘讜讛讛 讬讜转专 诪讻' 驻住讜诇讛 注诇 讻诇 驻谞讬诐 讜讗讬谉 讛诇讻讛 讻讚讘专讬 讛讗讜诪专 砖讘讚驻谞讜转 诪讙讬注讜转 诇住讻讱 讗祝 诇诪注诇讛 诪注砖专讬诐 讻砖专讛 砖讝讜 诇讚注转 专讘讛 谞讗诪专 讜诇讗 讻讚注转 讛讗讜诪专 砖讻砖讬砖 讘讛 讬转专 诪讚' 讗诪讜转 注诇 讚' 讗诪讜转 讗祝 诇诪注诇讛 诪讻' 讻砖专讛 砖讝讜 诇讚注转 专' 讝讬专讗 谞讗诪专 讜诇讗 讻讚注转 讛讗讜诪专 讘讙诪' 砖诇讗 谞讞诇拽讜 讗诇讗 讘砖讗讬谞讛 诪讞讝拽转 讗诇讗 讻讚讬 专讗砖讜 讜专讜讘讜 讜砖诇讞谞讜 讗讘诇 讘诪讞讝拽转 讬讜转专 讻砖专讛 砖讛专讬 讝讜 诇讗 谞讗诪专讛 讻讚注转 讗讞讚 诪讛诐 讗诇讗 讗祝 讘诪讞讝拽转 讬讜转专 诪讻讚讬 专讗砖讜 讜专讜讘讜 讜砖诇讞谞讜 讜讗祝 讘讬转专 诪讚' 讗诪讜转 注诇 讚' 讗诪讜转 讜讗祝 讘讚驻谞讜转 诪讙讬注讜转 诇住讻讱 注诇 讻诇 驻谞讬诐 驻住讜诇讛 砖讛诇讻讛 讻讞讻诪讬诐 讜讻讚注转 专讘讗:



讝讛讜 讚注转 讙讚讜诇讬 讛驻讜住拽讬诐 讜讙讚讜诇讬 讛诪讞讘专讬诐 讜讗祝 讙讚讜诇讬 讛诪驻专砖讬诐 谞住讻诪讬诐 讘讛 讜讝讜 讛讬讗 砖讬讟转谞讜 讜讻谉 诇诪讚转 诪砖讬讟转谞讜 砖讛讗讜诪专 讚讬专转 注专讗讬 讘注讬谞谉 诪讻砖讬专讬谉 讗祝 讘讚讬专转 拽讘注 讜讘诇讘讚 砖转讛讗 专讗讜讬讛 诇讚讬专转 注专讗讬 讗讬诇讜 专爪讛 诇注砖讜转讛 注专讗讬 讜诪转讜专转 讛讬讻专 砖讗讬谉 讛讚讘专 转诇讜讬 讘注专讗讬 讚讜拽讗 讗诇讗 讘专讗讜讬 诇讛讬讜转 注专讗讬 讜讛诇讻讱 讻诇 砖专讗讜讬 诇注砖讜转讛 注专讗讬 讗祝 讗诐 注砖讗讛 拽讘注 讻砖专 讜讻诇 砖讗讬谞讛 专讗讜讬 诇注砖讜转讛 注专讗讬 讗驻讬诇讜 注砖讗讛 注专讗讬 专"诇 诪讞讬爪讜转 拽诇讜砖讜转 驻住讜诇 讜讻谉 讛讗讜诪专 讚讬专转 拽讘注 讘注讬谞谉 驻讬专讜砖讜 专讗讜讬 诇讛讬讜转讜 讘谞讬谉 拽讘注 讗注"驻 砖注砖讗讜 讛讜讗 注专讗讬 砖专讜讘 讘谞讬 讗讚诐 注讜砖讬谉 讗转 讛讘谞讬谉 讻驻讬 讛专讗讜讬 诇讜 讜讗讞专 讛专讜讘 讚谞讬谉 讜诪"诪 讬砖 驻讜住拽讬诐 讻讞讻诪讬诐 讜讻讚注转 专讘讛 讜讻诇 砖讚驻谞讜转 诪讙讬注讜转 诇住讻讱 讻砖专讛 讜诪诪讛 砖讗诪专讜 注诇讬讜 砖讘转 讻"讘 讗' 讻诇 诪讬诇讬 讚诪专 注讘讬讚 讻专讘 讜讗讬谉 讝讜 专讗讬讛 砖诇讗 谞讗诪专 讻谉 讗诇讗 讘诪讛 砖讛讬讜 专讘 讜砖诪讜讗诇 讞讜诇拽讬诐 讘讜 砖专讘讛 讛讬讛 注讜砖讛 讻专讘 讘讻诇 诪讛 砖讛讬讛 讞讜诇拽 讘讜 注诐 砖诪讜讗诇 讜讝讜 讗讞转 诪讛诐 讜讗诐 诪驻谞讬 砖专' 讬讗砖讬讛 讗诪专讛 讻谉 讘讙诪' 讛专讬 讗祝 专讘 讛讜谞讗 讗诪专讛 讻专' 讝讬专讗 讻讚讗讬转讗 讘讙诪' 讘讛讚讬讗 讜讗祝 诇讚讘专讬讱 讗讬谉 讗谞讜 驻讜住拽讬诐 讻诪讜转讜 讜讗诐 诪驻谞讬 砖诇讗 讛拽砖讜 诇讚讘专讬讜 讻诇讜诐 讛专讬 诪"诪 谞讚讞讬转 专讗讬讬转讜 讘讚讘专讬诐 讗诪转讬讬诐 砖诇讗 谞讗诪专 诇诪注谉 讬讚注讜 讚讜专讜转讬讻诐 讗诇讗 诇讬讚讬注讛 诇讚讜专讜转 讜讛专讬 诪讛 砖讛拽砖讜 诇专讘讗 讜诇专' 讝讬专讗 讻专讗讜讬 转专爪讜讛 讜诇讗 注讜讚 讗诇讗 砖讗祝 讗讘讬讬 讘注爪诪讜 砖讛拽砖讛 讞讝专 讜拽讘诇讛 讻专讘讗 砖讛专讬 讛讜讗 讘注爪诪讜 讛注诪讬讚 专' 讬讛讜讚讗 讘砖讬讟讛 讻住讘专讗 砖诇 讚讬专转 拽讘注 讗诇诪讗 砖讗祝 讛讜讗 讞讝专 诇讜诪专 讻专讘讗 砖诪讞诇拽讜转诐 转诇讜讬 讘拽讘注 讜注专讗讬 讜诪讗讞专 砖专' 讬讛讜讚讗 讘拽讘注 讞讻诪讬诐 讘注专讗讬 讜讗注"驻 砖讗祝 讘讝讜 讗驻砖专 砖讚注转 讞讻诪讬诐 砖砖转讬讛谉 讻砖专讜转 讻诪讜 砖讻转讘谞讜 诇诪注诇讛 诪"诪 讛讚讘专讬诐 诪讜讻讬讞讬诐 讻谉 讜讻谉 砖专讗讜讬 诇讜诪专 讛诇讻讛 讻专讘讗 诪驻谞讬 砖讛讜讗 讘转专讗 讬讜转专 诪谉 讛讗讞专讬诐 讜讻诇 砖讻谉 砖讗讬谉 诇驻拽驻拽 砖讛诇讻讛 讻讞讻诪讬诐 讜诇讗 讻专' 讬讛讜讚讗 砖讛专讬 讛注诪讬讚讜讛 讘讙诪' 讘砖讬讟讛 讻诪讜 砖讗诪专讜 讝' 讘' 专' 讜专' 讬讛讜讚讛 讜专' 讬讗砖讬讛 讜专' 砖诪注讜谉 讜专讘谉 讙诪诇讬讗诇 讜讘讬转 砖诪讗讬 [讜专' 讗诇讬注讝专] 讜讗讞专讬诐 讻讜诇讛讜 住讘讬专讗 诇讛讜 住讜讻讛 讚讬专转 拽讘注 讘注讬谞谉 讜讗讬谉 讛诇讻讛 讻砖讬讟讛 讜诪"诪 讬砖 驻讜住拽讬诐 讻专' 讬讛讜讚讗 讜诇讛爪专讬讱 讚讬专转 拽讘注 讜诪驻谞讬 砖砖讬讟讛 讝讜 讻讘专 讘讟诇讛 诪拽爪转讛 砖讛专讬 讬砖 讘讛诐 砖讛诇讻讛 讻诪讜转诐 讜讛讬讗 砖诇 专' 讗诇讬注讝专 讜砖诇 讘讬转 砖诪讗讬 讻诪讜 砖讬转讘讗专 讜讛诇讻讱 讗讬谉 诇讚讞讜转 砖诇讗 诇驻住讜拽 讻专' 讬讛讜讚讗 诪讞诪转 砖讬讟讛 讝讜 讛讜讗讬诇 讜专讗讬讛 诪住讬讬注转 讘讻讱 讜讛讜讗 砖讛诐 诪讘讬讗讬诐 专讗讬讛 诪诪讛 砖讗诪专讜 诇诪讟讛 讚专砖 专讘讛 讘专 专讘 讛讜谞讗 诪讜转专 诇讬砖谉 讘讻讬诇讛 讘住讜讻讛 讗注"驻 砖讬砖 诇讛 讙讙 讜讻讜' 讻诪讗谉 讻专' 讬讛讜讚讛 讚讗诪专 诇讗 讗转讬 讗讛诇 注专讗讬 讜诪讘讟诇 讗讛诇 拽讘注 诇讬诪讗 讛诇讻讛 讻专' 讬讛讜讚讛 讜讻讜' 讗诇诪讗 讛诇讻讛 讻专' 讬讛讜讚讛 讜讗讬谉 讝讛 讻诇讜诐 砖讛专讬 讗祝 讝讜 谞讚讞讬转 诪诪讛 砖讗诪专讜 讘驻专拽 讝讛 讬"讟 讘' 讗讘讬讬 讗砖讻讞讬讛 诇专讘 讬讜住祝 讚讛讜讛 讙谞讬 讘讻讬诇转 讞转谞讬诐 讘住讜讻讛 专"诇 砖讗讬谉 诇讛 讙讙 讗诪专 诇讬讛 砖讘拽转 专讘谞谉 讜注讘讚转 讻专' 讗诇讬注讝专 讗诪专 诇讬讛 讘专讬讬转讗 讗讬驻讻讗 转谞讬讗 讜讗诐 讛诇讻讛 讻专' 讬讛讜讚讗 讛讬讛 诇讜 诇讜诪专 砖讛诇讻讛 讻专' 讬讛讜讚讛 讜诇讗 讗转讬 讗讛诇 注专讗讬 讜诪讘讟诇 讗讛诇 拽讘注 讜诪讜转专 讗祝 讘砖讬砖 诇讛 讙讙 讻诇 砖讻谉 讘讝讜 讜讻谉 诪诪讛 砖讗诪专讜 讘驻专拽 砖谞讬 讻"讜 讗' 专讘 砖专讗 诇讬讛 诇专讘 讗讞讗 诇诪讬讙谞讗 讘讻讬诇转 讞转谞讬诐 讘住讜讻讛 诪砖讜诐 讘讗拽讬 讗诇诪讗 讛讗 诇讗讜 讟注诪讗 讚讘讗拽讬 讗住讜专 讜讻谉 诪诪讛 砖讗诪专讜 砖讘转 讻"讘 讗' 谞专 讞谞讜讻讛 砖讛谞讬讞讛 诇诪注诇讛 诪讻' 讗诪讛 驻住讜诇讛 讻住讜讻讛 讜讻诪讘讜讬 讗诇诪讗 驻砖讜讟 讛讬讛 砖讛住讜讻讛 驻住讜诇讛 讘讬转专 诪讻' 讜讛讚专讬谞谉 诇讻诇诇讗 讚讬讞讬讚 讜专讘讬诐 讛诇讻讛 讻专讘讬诐 讜诪注转讛 讻诇 讛讬砖谉 讘讻讬诇讛 砖讬砖 诇讛 讙讙 讜讙讘讜讛讛 注砖专讛 讘住讜讻讛 诇讗 讬爪讗 砖讗讬谉 诇讚讞讜转 讻诪讛 砖诪讜注讜转 诪讚讘专讬 讬讞讬讚 讜讗注"驻 砖讘驻讬专拽讗 讚专砖讛 诇注爪诪讜 讚专砖 专"诇 砖讗讬谉 讛诇讻讛 讻诪讜转讜 讜诇讗 讻诇 讛讚专砖讜转 住讜诇转 谞拽讬讬讛 诇住诪讜讱 注诇讬讛谉 讜诪讛 砖讗诪专讜 讬"讗 讗' 讜诇讬诪讗 讛诇讻讛 讻专' 讬讛讜讚讛 驻讬专讜砖讜 讗讞专 砖讛讜讗 住讜讘专 讻谉 讜讛诇讻讱 讛诇讻讛 专讜讜讞转 诇讚讬专转 注专讗讬 讗讜 诇讘谞讬谉 讛专讗讜讬 诇诪讞讬爪讜转 砖诇 注专讗讬 讗谞讜 爪专讬讻讬诐 讜讗讞"讻 讬注砖讛 讗讜转谉 讞讝拽讜转 讻诪讜 砖讬专爪讛:



讜砖讗讬谞讛 讙讘讜讛讛 注砖专讛 讟驻讞讬' 专"诇 讞诇诇 砖讘讛 驻住讜诇讛 砖讻诇 讞诇诇 砖讗讬谉 讘讜 注砖专讛 讟驻讞讬诐 讙讜讘讛 讗讬谞讜 专讗讜讬 诇讻诇讜诐 讜讘讙诪' 讛' 讘' 驻专砖讜讛 诪诪讛 砖谞讗诪专 讘转讜专讛 讜讛讬讜 讛讻专讜讘讬诐 驻讜专砖讬 讻谞驻讬诐 诇诪注诇讛 住讜讻讻讬诐 讘讻谞驻讬讛诐 注诇 讛讻驻讜专转 讜讙讜讘讛 讛讗专讜谉 转砖注讛 砖谞讗诪专 讗诪讛 讜讞爪讬 拽讜诪转讜 讜注讘讬 讛讻驻讜专转 讟驻讞 砖讛专讬 讻转讬讘 驻谞讬 讛讻驻讜专转 讜讗讬谉 驻谞讬诐 驻讞讜转讬诐 诪讟驻讞:



讜砖讗讬谉 诇讛 砖诇砖 讚驻谞讜转 驻住讜诇讛 讜驻专砖讜讛 讘讙诪' 讜' 讘' 砖转讬诐 讻讛诇讻转谉 讜砖诇讬砖讬转 讗驻讬' 讟驻讞 讘专讜讞讘 讜讘讙讜讘讛 注砖专讛 讜驻讬' 讘讙诪' 讝' 讗' 讚讜拽讗 讟驻讞 砖讜讞拽 讜砖讬注诪讬讚讛讜 讘驻讞讜转 诪砖诇砖讛 诇讚讜驻谉 讜讛专讬 讛诇讘讜讚 注讜砖讛讜 砖诇 讗专讘注讛 砖讛讜讗 专讜讘 讚讜驻谉 讜讻谉 驻讬专砖讜 砖诇讗 讗诪专讜 讘砖诇讬砖讬转 讗驻讬' 讟驻讞 讗讗"讻 讛砖转讬诐 注专讬讘谉 专"诇 讚讘讜拽讜转 讝讜 讘讝讜 讻讙讜谉 讝讜 诇诪讝专讞 讝讜 诇爪驻讜谉 讗讜 诇讚专讜诐:



讜讻谉 砖讞诪转讛 诪专讜讘讛 诪爪讬诇转讛 讜讻讜' 讜驻讬专砖讜讛 讘讙诪' 讘讞诪转讛 讛讘讗 诪讞诪转 讛住讻讱 讻诇讜诪专 砖讛讜讗 拽诇讜砖 讻诇 讻讱 砖讗诐 转讘讗 讞诪讛 讚专讱 讘讜 转讛讗 讞诪转讜 诪专讜讘讛 注诇 讛爪诇 讜讛专讬 讝讜 讻诪讬 砖讗讬谉 诇讛 住讻讱 讻诇诇 讜驻住讜诇讛:



讝讛讜 讘讬讗讜专 讛诪砖谞讛 讜讻诇讛 注诇 讛爪讚讚讬诐 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬' 讘讙诪专讗 讗诇讜 讛诐:



诇注谞讬谉 诪讘讜讬 讻诇 砖讛谞讬讞讜 讛拽讜专讛 诇诪注诇讛 诪讻' 讬诪注讟 专"诇 砖讬砖驻讬诇讜讛 注讚 砖讬讛讗 讞诇诇 讛拽讜专讛 讘转讜讱 讻' 讜讗祝 诇讚注转 讛驻讜住诇 诪砖讜诐 讚诇讗 砖诇讟讗 讘讬讛 注讬谞讗 讜讘拽讜专讛 诪讬讛讗 讛专讬 讚驻谞讬 爪讚讬 讛诪讘讜讬 诪讙讬注讬诐 诇讛 讘讝讜 讛讜讗讬诇 讜讗讬谉 专讞讘讛 讗诇讗 讟驻讞 讗讬谉 讻讗谉 讛讬讻专 讗注"驻 砖讛讚驻谞讜转 诪讙讬注讜转 诇讛 讜讬砖 诪转专爪讬诐 砖讛住讜讻讛 注砖讜讬讛 诇讬砖讬讘讛 讜讬砖 讘讛 讛讬讻专 讘讚驻谞讜转 诪讙讬注讜转 诇住讻讱 讜诪"诪 讻讘专 讘讬讗专谞讜 住转讬专转 转讬专讜抓 讝讛 讘专讗砖讜谉 砖诇 注讬专讜讘讬谉:



讜诇注谞讬谉 讘讬讗讜专 诪讬讛讗 砖讗诇讜 讘住讜讙讬讗 讝讜 诪讗讬 砖谞讗 住讜讻讛 讚转谞讬 驻住讜诇讛 讜诪讗讬 砖谞讗 诪讘讜讬 讚转谞讬 转拽谞转讗 讜转讬专抓 转讞讬诇讛 讚住讜讻讛 讚讗讜专讬讬转讗 转谞讬 驻住讜诇讛 诪讘讜讬 讚专讘谞谉 转谞讬 转拽谞转讗 砖讗讬谉 诇讜诪专 砖诐 驻住讜诇 讘诪讛 砖讻砖专 诪谉 讛转讜专讛 讜讗注"讙 讚谞专 讞谞讜讻讛 砖讛讚诇讬拽讛 诇诪注诇讛 诪讻' 诪讚专讘谞谉 讜转谞讬 驻住讜诇讛 讛转诐 讛讜讗 讚诇讬讻讗 砖讜诐 转拽讜谉 砖讗祝 讻砖讬砖驻讬诇谞讛 讗讬谞讜 讻诇讜诐 砖讛专讬 讛讚诇拽讛 注讜砖讛 诪爪讜讛 讜诪"诪 讞讝专讜 诇讜诪专 讚讻诇 讚讗讬转 诇讬讛 转拽谞转讗 讗讬转 诇讬讛 诇诪转谞讬 讗祝 讘讚讗讜专讬讬转讗 讗诇讗 讚讛讻讗 住讜讻讛 讚谞驻讬砖谉 诪讬诇转讗 专"诇 讘诪砖谞讛 讝讜 砖讛专讬 砖谞讛 讘讛 讗专讘注讛 驻讬住讜诇讬谉 转谞讬 驻住讜诇讛 讚讗讬诇讜 转谞讬 转拽谞转讗 讛讜讛 诇讬讛 诇诪转谞讬 转拽谞转讗 讘讻诇讛讜 驻讬住讜诇讬 讜讛专讬 转讬拽讜谞讜 砖诇 讝讛 讘讚专讱 讗讞讚 讜转讬拽讜谞讜 砖诇 讝讛 讘讚专讱 讗讞专转 讜讛讬讛 讘讚讘专 讟讜专讞 讬转专 诪讘讜讬 讚诇讗 谞驻讬砖谉 诪讬诇转讗 讘讛讛讬讗 诪转谞讬' 讚讛讗 诇讗 转谞讬 讘讛 讗诇讗 转专讬谉 驻讬住讜诇讬 讜讗祝 讛诐 诪讬转拽谞讬诐 讘转讬拽讜谉 讗讞讚 转谞讬 转拽谞转讗:



讛专讘讛 谞砖转讘砖讜 诇讜诪专 砖讗诐 讛讬转讛 讻讗谉 讘拽注讛 拽讟谞讛 讜讙讬讚讜讚讬谉 诪拽讬驻讬谉 诇讛 诪讻诇 爪讚 讜注砖讛 讚驻谞讜转 注诇 讛讙讬讚讜讚讬谉 讘驻讞讜转 诪讻' 砖讛住讜讻讛 讻砖专讛 诇讚注转 专讘讗 讗注"驻 砖讞诇诇 讛住讜讻讛 讬转专 诪讻' 砖讛专讬 诪"诪 专讗讜讬 讛讜讗 诇讘谞讬谉 注专讗讬 诪砖驻转 讛讙讚讜讚讬谉 讜诇诪注诇讛 讜讗讬谉 讝讛 讻诇讜诐 砖讛专讬 讗诪专讜 讙讬讚讜讚 讞诪砖讛 讜诪讞讬爪讛 讞诪砖讛 诪爪讟专驻讬谉 讜讛专讬 讗诪专讜 讞诇诇 住讜讻讛 转谞谉 讞诇诇 诪讘讜讬 转谞谉 讜讛专讬 诪"诪 诪拽专拽注讬转讛 诇住讻讻讛 讗讬谞讜 专讗讜讬 诇讘谞讬谉 注专讗讬:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 诪"砖 讙讘讬 住讜讻讛 讚转谞讬 讻讜' 讜讛讗 讚诇讗 驻专讬讱 诪"砖 讙讘讬 讛讚住 讻讜' 讚住讚"讗 讻讬讜谉 讚讙讚讜诇讜 讘驻住讜诇 讻讜' 注讻"诇 讛讗 讜讚讗讬 诇讚讘专讬 讛诪转专抓 诇讗 转拽砖讬 诪讛讱 讚讙讘讬 讛讚住 讗讛讱 讚诪讘讜讬 讚讛讚住 讚讗讜专讬讬转讗 谞驻讬砖讬谉 谞诪讬 诪讬诇讬讛 讜讛诪拽砖讛 谞诪讬 谞讬讞讗 诇讬讛 诇诪驻专讱 诪讛讱 讚住讜讻讛 砖讛讬讗 讘专讬砖 诪讻讬诇转讬谉 讗讘诇 诪讛讱 讚讙讘讬 讛讚住 讗讛讱 讚住讜讻讛 讚讻讜诇诐 讘诪住' 讝讜 注讚讬驻讗 讛讜讛 诇讬讛 诇诪驻专讱 讙诐 诇讚讘专讬 讛诪转专抓 诇讗 讬转讜专抓 讛讱 讗讬 诇讗讜 诪砖讜诐 讟注诪讗 讚住讚"讗 讻讬讜谉 讚讙讚讜诇讜 讘驻住讜诇 讻讜' 讜讚讜"拽:


讘讚"讛 讚讗讜专讬讬转讗 转谞讬 驻住讜诇讛 讚讗讬 讛讜讛 转谞讗 讬诪注讟 讞讬讬砖讬谞谉 讚讬诇诪讗 讟注讬 讗讬谞讬砖 诇讜诪专 讬诪注讟 诇讻转讞讬诇讛 讻讜' 注讻"诇 讜诇讗 谞讬讞讗 诇讬讛 诇驻专砖 讚拽讜砖讟讗 讚诪诇转讗 讛讻讬 讛讜讗 讚讘诪讘讜讬 讚转谞讗 讬诪注讟 讛讬讬谞讜 诇讻转讞讬诇讛 讜讚讬注讘讚 讻砖讬专讛 讚诪讘讜讬 讚专讘谞谉 讛讜讗 讜诇讛讻讬 诇讗 转谞讬 讬诪注讟 讙讘讬 住讜讻讛 讚驻住讜诇讛 讚讗讜专讬讬转讗 讛讜讗 讗驻讬诇讜 讚讬注讘讚 讚讛讗 讙讘讬 谞专 讞谞讜讻讛 转谞讬 诇讬砖谞讗 讚驻住讜诇讛 讗注"讙 讚讛讜讬 讚专讘谞谉 讚诪砖讜诐 讚讗讙讘 住讜讻讛 谞拽讟 驻住讜诇讛 讘谞专 讞谞讜讻讛 讜讚讗讬 诇讗 讛讜讬 谞拽讟 砖拽专 讘谞专 讞谞讜讻讛 讜注讜讚 诇诪讗讬 讚注讘讚讬谞谉 爪专讬讻讜转讗 诇专讘讛 讘专讬砖 注讬专讜讘讬谉 诪讛讱 讚住讜讻讛 讗讛讱 讚诪讘讜讬 注"讻 诇讬转 诇谉 诇驻诇讜讙讬 诇注谞讬谉 讚讬谞讗 讘讬谉 诇讬砖谞讗 讚讬诪注讟 诇诇讬砖谞讗 讚驻住讜诇讛 讚讗讬 诇讗讜 讞讚 讚讬谞讗 讗讬转 诇讛讜 讛讗 讜讚讗讬 讚讗讬爪讟专讬讻讜 转专讜讬讬讛讜 砖驻讬专 讜讚讜"拽:





诪讛专"诐

讘讙诪' 住讜讻讛 讚讗讜专讬讬转讗 转谞讬 驻住讜诇讛 诪讘讜讬 讚专讘谞谉 转谞讬 转拽谞转讗. 谞"诇 讚讛诪砖讱 讚讘专讬 讛诪拽砖谉 讜讛转专爪谉 诇驻专砖"讬 讻讱 讛讜讗 讚讛诪拽砖讛 讛拽砖讛 诪"砖 讙讘讬 住讜讻讛 讜讻讜' 讚"诇 诪诪"谞 讗讬 谞讬讞讗 诇讬讛 诇转谞讗 诇砖谞讜转 诇讬砖谞讗 讚驻住讜诇讛 讗"讻 讙讘讬 诪讘讜讬 谞诪讬 谞讬转谞讬 诇砖讜谉 驻住讜诇讛 驻讬' 砖讛拽讜专讛 砖讛谞讬讞 讘诪讘讜讬 诇诪注诇讛 诪讻' 讻讚讬 诇讛转讬专 诇讟诇讟诇 讘诪讘讜讬 讛讬讗 驻住讜诇讛 讜讗讬 谞讬讞讗 诇讬讛 诇转谞讗 诇砖谞讜转 诇讬砖谞讗 讚转拽谞转讗 讚讛讬讬谞讜 讬诪注讟 讻讚拽转谞讬 讙讘讬 诪讘讜讬 讙讘讬 住讜讻讛 谞诪讬 诇讬转谞讬 诇砖讜谉 讚讬诪注讟 讜诪转专抓 讛转专爪谉 讚诇注讜诇诐 谞讬讞讗 诇讬讛 诇转谞讗 诇砖谞讜转 诇讬砖谞讗 讚驻住讜诇讛 讻讚拽转谞讬 讙讘讬 住讜讻讛 讗诇讗 砖讙讘讬 诪讘讜讬 诇讗 砖讬讬讱 诇砖谞讜转 诇讬砖谞讗 讚驻住讜诇讛 讻讬讜谉 砖讛讜讗 诪专专讘谞谉 诇讻讱 讛讬讛 诪讜讻专讞 诇砖谞讜转 诇讬砖谞讗 讚讬诪注讟 讜讗讘"讗 讘讚讗讜讚讬讬转讗 谞诪讬 转谞讬 转拽谞转讗 讜讻讜' 专"诇 讜讗讬 讘注讬转 讗讬诪讗 讚诇砖讜谉 讚讬诪注讟 谞讬讞讗 诇讬讛 诇诪转谞讬 讻诪讜 讘诪讘讜讬 讗诇讗 讚讛讻讗 讙讘讬 住讜讻讛 诇讗 讛讬讛 讗驻砖专 诇砖谞讜转 诇讬砖谞讗 讚转拽谞转讗 诪砖讜诐 讚谞驻讬砖讬 诪讬诇讬 讜诇讻讱 讛讬讛 诪讜讻专讞 诇砖谞讜转 诇讬砖谞讗 讚驻住讜诇讛:


讗诪专 专讘讛 讗诪专 拽专讗 诇诪注谉 讬讚注讜 讚讜专讜转讬讻诐 讜讻讜'. 驻专砖"讬 讛讻讬 讚专讬砖 诇讛 讗注"讙 讚讗讬谉 诪拽专讗 讬讜爪讗 诪讬讚讬 驻砖讜讟讜 讚讛讬拽祝 注谞谞讬 讻讘讜讚 讜讻讜' 讜讝讛 诇砖讜谉 讛专"谉 讗注"讙 讚讗讬谉 诪拽专讗 讬讜爪讗 诪讬讚讬 驻砖讜讟讜 讜拽专讗 讛"拽 讻讚讬 砖讬讝讻专讜 讚讜专讜转讬讻诐 讛讘讗讬诐 讛讬拽祝 注谞谞讬 讻讘讜讚 砖讛讬讜 讘诪讚讘专 讗驻"讛 诇诪注谉 讬讚注讜 讚讜专讜转讬讻诐 诪讬讜转专 诇讬讛 讚讛"诇 诇诪讬讻转讘 讘住讜讻讜转 转砖讘讜 讻讬 讘住讜讻讜转 讛讜砖讘转讬 讜讘讛讻讬 讛讜讬 住讙讬 讚诪诪讬诇讗 诪砖诪注 讜诪讚讻转讬讘 诇诪注谉 讬讚注讜 讚讜专讜转讬讻诐 诪砖诪注 讚讛"拽 注砖讛 住讜讻讛 砖转讛讗 讬砖讬讘转讛 谞讬讻专 诇讱 讜讻讜' 砖诪注讬谞谉 诪专讘专讬讛诐 讚讘诇讗 讚专砖讛 诪驻砖讜讟讜 讚拽专讗 讚讗讬讬专讬 讘讛讬拽祝 注谞谞讬 讻讘讜讚 砖讛讬讜 讘诪讚讘专 诇讗 讬诇讬祝 注砖讛 住讜讻讛 砖讬砖讬讻转讛 谞讬讻专转 诇讱 讜诪讛 砖讛讻专讬讞讜 诇驻专砖 讻谉 诪砖讜诐 讚讻谉 诪砖诪注 讘讙诪' 诇拽诪谉 讚拽讗诪专 讻讜诇讛讜 讻专讘讛 诇讗 讗诪专讬 讛讛讬讗 讬讚讬注讛 诇讚讜讚讜转 讛讜讗 诪砖诪注 讘讛讚讬讗 讚讻讬讜谉 讚诪讬讬专讬 讘讬讚讬注讛 诇讚讜专讜转 诇讗 砖诪注讬谞谉 诪讬谞讛 住讘专转讜 砖诇 专讘讛 讜讬砖 诇转诪讜讛 诇诪讛 讚诪驻砖讜讟讜 砖诇 诪拽专讗 谞诪讬 讛讜讛 砖诪注讬谞谉 住讘专转讜 砖诇 专讘讛 讚讛"拽 拽专讗 讘住讜讻讜转 转砖讘讜 讻讚讬 砖讬讝讻专讜 讚讜专讜转讬讻诐 讛讬拽祝 注谞谞讬 讻讘讜讚 砖讛讬讜 讘诪讚讘专 讜注"讬 诪讛 讬讝讻专讜 讛讬拽祝 注谞谞讬 讻讘讜讚 讻砖讬专讗讜 讜讬住转讻诇讜 砖讬讜砖讘讬诐 讘爪诇 住讻讱 讛住讜讻讛 讜诇诪注诇讛 诪讻' 诇讗 砖诇讟讗 讘讬讛 注讬谞讗 砖讗讬谞讜 专讜讗讛 讗转 讛住讻讱 讜住讜讻讛 讛讬讬谞讜 住讻讱 讻砖诪讛 讜谞"诇 讚讗讬 诇讗讜 诪讚专砖讗 诇讗 讛讜讛 讗诪专讬' 讚拽专讗 专"诇 讚讘砖注讛 砖讬砖讘 讘住讜讻讛 讜讬住转讻诇 讘住讻讱 注"讬 讝讛 讬讝讻讜专 讛讬拽祝 注谞谞讬 讻讘讜讚 砖讛讬讜 讘诪专讘专 讗诇讗 专"诇 讘住讜讻讜转 转砖讘讜 驻讬' 砖转爪讗讜 诪讘转讬讻诐 砖讛讬讗 讚讬专转 拽讘注 诇住讜讻讛 砖讛讬讗 专讬专转 注专讗讬 讜注"讬 讻讱 讬讚注讜 讚讜专讜转讬讻诐 讜讬讝讻专讜 讛讬拽祝 注谞谞讬 讻讘讜讚 砖讛讬讜 讘诪讚讘专 注"讬 讛讬爪讬讗讛 砖讬爪讗讜 诪讘转讬讛诐 讗讘诇 讛砖转讗 诪讬转讜专讗 讚拽专讗 讚专砖讬谞谉 讚讛"拽 拽专讗 诇诪注谉 讬讚注讜 讚讜专讜转讬讻诐 驻讬' 讛讚讜讚讜转 讻砖讬注砖讜 住讜讻讛 讬注砖讜讛 讘讗讜驻谉 砖讘砖注转 砖讬砖讘讜 讘讛 讬讛讬讛 讬砖讬讘转讛 谞讬讻专转 诇讛诐 砖爪讜讬转讬 诇讛诐 诇讬砖讘 讘住讜讻讛 讜注"讬 诪讛 注"讬 砖讬住转讻诇讜 讜讬专讗讜 讛住讻讱 讜拽"诇 讜注"讚 讝讛 讬转讜专抓 讙"讻 转讬专讜爪讜 砖诇 专讘讗 讚讗诪专 诪讛讻讗 讘住讜讻讜转 转砖讘讜 砖讘注转 讬诪讬诐 讗诪专讛 转讜专讛 讻诇 砖讘注转 讬诪讬诐 爪讗 诪专讬专转 拽讘注 讜砖讘 讘专讬专转 注专讗讬 讜讻讜' 砖讬砖 诇讚拽讚拽 诪谞讗 诇讬讛 诇专讘讗 专专砖 讝讛 讚讛讗 讘注谞讬谉 讗讞专 诇讗 讛讜讛 讗驻砖专 诇讬讛 诇拽专讗 诇诪讻转讘 讗注"讙 讚讝讛 谞讜讻诇 诇讬讬砖讘 拽爪转 讚讚讬讬拽 诇讛 诪讚讛讜讬 诇讬讛 诇诪讻转讘 砖讘注转 讬诪讬诐 转砖讘讜 讘住讜讻讜转 讚讜讙诪转 诪讛 砖讻转讜讘 讘驻住讞 砖讘注转 讬诪讬诐 转讗讻诇讜 诪爪讜转 讜注讜讚 讬砖 诇讚拽讚拽 诇诪讛 诇讜 诇专讘讗 诇讛讗专讬讱 讘讚讘讜专讜 砖讗诪专 讗诪专讛 转讜专讛 讻诇 砖讘注转 讬诪讬诐 爪讗 诪讚讬专转 拽讘注 讜讻讜' 诇诪讛 诇讜 诇讛讝讻讬专 讛讬爪讬讗讛 讛讬讛 诇讜 诇讜诪专 讗诪专讛 转讜专讛 注砖讛 住讜讻讛 砖诇 砖讘注转 讬诪讬诐 讜转讜 诇讗 讚讛讬讬谞讜 注专讗讬 讗诇讗 谞专讗讛 砖专讘讗 住"诇 讚注讬拽专 讛讬讚讬注讛 讛讜讗 讛讬爪讬讗讛 诪讘讬转诐 诇住讜讻讛 讻驻砖讜讟讜 砖诇 诪拽专讗 讻诪讜 砖讻转讘谞讜 讜诇讻讱 讚讬讬拽 专讘讗 讚讛讜讛 诇讛 诇转讜专讛 诇讛讝讻讬专 讛讬爪讬讗讛 砖讬爪讗讜 诪讘讬转诐 讚讛讬讗 讚讬专转 拽讘注 诇住讜讻讛 砖讛讬讗 讚讬专转 注专讗讬 讚讻诇 住讜讻讛 讗驻讬' 讛讬讗 注砖讜讬讛 讘诪讞讬爪讜转 砖诇 讘专讝诇 讛讬讗 谞拽专讗转 讚讬专转 注专讗讬 谞讙专 讘讬转 砖讛专讬 讙砖诪讬诐 讬讻讜诇讬谉 诇讬专讚 诇转讜讻讛 讜诇讻讱 讛讬讛 诇讜 诇拽专讗 诇讛讝讻讬专 讛讬爪讬讗讛 砖讛讬讗 讛讬讚讬注讛 讛注讬拽专讬转 讜诇诪讛 转诇讛 讛讻诇 讘讬砖讬讘讛 讜讗诪专 讘住讜讻讜转 转砖讘讜 砖讘注转 讬诪讬诐 讗诇讗 诇讜诪专 诇讱 注砖讛 住讜讻讛 砖讗讬谞讛 专讗讜讬讛 诇讬砖讘 讘讛 讻"讗 讝' 讬诪讬诐 砖转讛讗 讘谞讬谉 注专讗讬 讜诇讗 拽讘注 讜诇诪注诇讛 诪讻' 讗"讗 诇注砖讜转讛 讗诇讗 讘讘谞讬谉 拽讘注 讜讞讝拽 讜诇讻讱 讛讬讗 驻住讜诇讛 讜拽"诇:


讛讻讗 讚诇 讚驻谞讜转 诇讬讻讗 爪诇 住讜讻讛. 驻讬' 讚诇 专驻谞讜转 专"诇 讗讜转讜 讙讜讘讛 讛讚驻谞讜转 讛讬讜转专 注诇 讻' 讗诪讛 讗讘诇 诇讗 讻诇 讛讚驻谞讜转 讚讗"讻 讛"诇 诇诪讬诪专 诇讬讻讗 讚驻谞讜转 讜讗讬谉 住讜讻讛 驻讞讜转讛 诪讙' 讚驻谞讜转 讗讘诇 诇驻"讝 拽砖讛 讚讗"讻 砖讛住讜讻讛 谞驻住诇转 讘谞讟讬诇转 讙讜讘讛 讞讚驻谞讜转 诪讞诪转 砖讛讞诪讛 讘讗讛 诪转讞转讬讛 讗"讻 讘住讜讻讛 砖讗讬谞讛 讙讘讜讛讛 诇诪注诇讛 诪讻' 讗诪讛 讻砖讗讬谉 讛讚驻谞讜转 诪讙讬注讜转 讗诇 讛住讻讱 转驻住诇 诪讞诪转 砖讛讞诪讛 讘讗讛 诪转讞转 诇住讻讱 讜诇拽诪谉 (住讜讻讛 讚祝 讟"讝) 讘诪转谞讬' 讛诪砖诇砖诇 讚驻谞讜转 讻讜' 诪诇诪讟讛 诇诪注诇讛 讗诐 讙讘讜讛 讬' 讟驻讞讬诐 讻砖专讛 诪砖诪注 讚讗诐 讛讚驻谞讜转 讙讘讜讛讜转 讬' 讟驻讞讬诐 讗驻讬' 讛住讻讱 讙讘讜讛 讛专讘讛 诪讛谉 砖讗讬谉 讛专驻谞讜转 诪讙讬注讜转 诇住讻讱 讘讻诇 注谞讬谉 讻砖专讛 诇讻讱 谞"诇 讚讛讗 讚拽讗诪专 讘讙诪' 讚诇 讚驻谞讜转 诇讬讻讗 爪诇 住讜讻讛 讚"诇 讻诇 讚驻谞讜转 讜讛讗 讚诇讗 拽讗诪专 讚诇 专驻谞讜转 诇讬讻讗 讚驻谞讜转 讗诇讗 诇讬讻讗 爪诇 讛"谞 拽讗诪专 讚诇 讚驻谞讜转 诇讬讻讗 爪诇 住讜讻讛 专"诇 讚诇讗 诪讻砖专讬谞谉 讘爪诇 讛住讻讱 讗诇讗 讻砖讬砖 讻讗谉 讚驻谞讜转 诇讻诇 讛驻讞讜转 讙讘讜讛讬诐 讬' 讟驻讞讬诐 讚讗讝 讗讬讻讗 爪诇 住讜讻讛 讗讘诇 讻砖讗讬谉 讻讗谉 讚驻谞讜转 诇讬讻讗 爪诇 住讜讻讛 讻诇诇 讜诇讗 谞拽专讗 讻诇诇 讘砖诐 住讜讻讛 讻砖讗讬谉 讻讗谉 讚驻谞讜转 讚讛讬讬谞讜 砖讚拽讚拽 专砖"讬 讚诇 专驻谞讜转 讜讻讜' 讜谞诪爪讗 砖诪讛 讘讟诇 专"诇 讚住讻讱 讘诇讗 讚驻谞讜转 讗讬谞讜 谞拽专讗 讘砖诐 住讜讻讛:


讘专砖"讬 讘讚"讛 讜专"讬 诪讻砖讬专 讘讙诪' 诪驻专砖 驻诇讜讙转讬讬讛讜 讘诪讗讬. 专"诇 讛讗 讚拽讗诪专 诇拽诪谉 讘讚祝 讝讛 注"讘 诪讞诇讜拽转 讻砖讗讬谉 讚驻谞讜转 诪讙讬注讬诐 诇住讻讱 讜讻讜':


讚"讛 诪讘讜讬 砖讛讜讗 讙讘讜讛 讜讻讜' 注讚 讛专讬 讛讜讗 专讛"讬 诇讘谞讬 讛讞爪讬专讜转. 讻讜讜谞转 专砖"讬 讘诪讛 砖讻转讘 讜讛专讬 讛讜讗 专讛"讬 诇讘谞讬 讛讞爪讬专讜转 爪"注 砖诇诪讗讬 谞驻拽讗 诪讬谞讛 讻转讘 讻讗谉 砖讛诪讘讜讬 讛讜讗 专讛"讬 诇讘谞讬 讞爪讬专讜转 讙诐 诪讛 砖讻转讘 讗讞"讻 讜讗住专讜 讞讻诪讬诐 诇讛讜爪讬讗 诪专砖讜转讜 诇专砖讜转 讞讘讬专讜 讘诇讗 注讬专讜讘 讜讛讞爪讬专讜转 讻诇 讗讞转 专砖讜转 诇注爪诪讛 讜讻讜' 讗讬谉 诇讚讘专讬诐 讛诇诇讜 拽讬砖讜专 讜专讗讬转讬 砖讘住驻专 讞"砖 讛讙讬讛 砖讛讞爪讬专讜转 讻诇 讗讞转 专砖讜转 诇注爪诪讛 讜讻讜' 讜专"诇 砖诇讻讱 讗住讜专 诇讟诇讟诇 讜诇讛讜爪讬讗 讘诪讘讜讬 诪砖讜诐 砖讞讻诪讬诐 讗住专讜 诇讛讜爪讬讗 诪专砖讜转讜 诇专砖讜转 讞讘讬专讜 讘诇讗 注讬专讜讘 砖讛讞爪讬专讜转 讛诐 讻诇 讗讞转 专砖讜转 诇注爪诪讛 讜讛诪讘讜讬 专砖讜转 诇讻讜诇谉 讜讛讜讬 讻讗讬诇讜 诪讜爪讬讗 诪专砖讜转讜 诇专砖讜转 讞讘讬专讜 讻砖诪讜爪讬讗 诪讞爪专 诇诪讘讜讬 讜诇讻讱 讛爪专讬讻讜 讘讜 讞讻诪讬诐 砖讬转讜祝 讗讘诇 谞"诇 砖讗讬谞讜 诪讻讜讜谉 砖诇驻讬 讛讙讛转讜 诪砖诪注 砖注讬专讜讘 讜砖讬转讜祝 讚讘专 讗讞讚 讛讜讗 讜讝讛 讗讬谞讜 讚注讬专讜讘 讛讜讗 砖讛讘转讬诐 砖讘讞爪专 诪注专讘讬诐 讬讞讚 讜砖讬转讜祝 讛讜讗 砖讻诇 讛讞爪专讜转 讛驻转讜讞讜转 诇诪讘讜讬 诪砖转转驻讬谉 讬讞讚 讜讻谉 讛讜讗 讘讛讚讬讗 讘专砖"讬 讚祝 讙' 讚"讛 讜讗讬谉 诪注专讘讬谉 讘讜. 讜谞"诇 砖讻讜讜谞转 讜讛诪砖讱 讚讘专讬 专砖"讬 讜拽讬砖讜专诐 讻讱 讛讜讗 诪讘讜讬 砖讛讜讗 住转讜诐 诪讙' 爪讚讚讬诐 讜讻讜' 讛专讬 讛讜讗 专讛"讬 诇讘谞讬 讛讞爪讬专讜转 讜诪谉 讛转讜专讛 讛讬讛 诪讜转专 诇讛讜爪讬讗 讜诇讟诇讟诇 讘讛 砖讗讬谉 讝讛 专讛"专 诪讛"转 讗诇讗 砖讞讻诪讬诐 讗住专讜 诇讟诇讟诇 讜诇讛讜爪讬讗 诇转讜讻讜 讜讗住专讜 讛讻诪讬诐 诇讛讜爪讬讗 诪专砖讜转讜 诇专砖讜转 讞讘讬专讜 专"诇 诪谉 讛讘转讬诐 诇讞爪专 砖讻讬讜谉 砖讛讞爪专 讛讜讗 专砖讜转 诇讻讜诇谉 讻砖诪讜爪讬讗 诪谉 讛讘讬转 诇讞爪专 讛讜讬 讻讗讬诇讜 讛讜爪讬讗 诪专砖讜转讜 诇专砖讜转 讞讘讬专讜 讜诇讻讱 讗住专讜 诇讛讜爪讬讗 讘诇讗 注讬专讜讘 讚讞讬讬谞讜 注讬专讜讘讬 讞爪讬专讜转 讜讛讞爪讬专讜转 讙"讻 讻诇 讗讞转 专砖讜转 诇注爪诪讛 讜讛诪讘讜讬 专砖讜转 诇讻讜诇谉 讜诇讻讱 讗住专讜 讙"讻 诇讛讜爪讬讗 诪谉 讛讛爪讬专讜转 诇诪讘讜讬 讘诇讗 砖讬转讜祝 讜讛讬讬谞讜 砖转讜驻讬 诪讘讜讗讜转:


讘转讜住' 讚"讛 诪讗讬 砖谞讗 讜讻讜' 讜讛讗 讚诇讗 驻专讬讱 诪讗讬 砖谞讗 讙讘讬 讛讚住 讜讻讜' 专"诇 讜诇诪讛 诇讜 诇诪驻专讱 诪诪讘讜讬 讚讛讬讗 诪住讻转 讗讞专转 讛"诇 诇诪驻专讱 诪讛讚住 讚诪转谞讬' 讛讬讗 驻' 诇讜诇讘 讛讙讝讜诇 讘讛讗讬 诪住讻转 讙讜驻讛 诪砖讜诐 讚诇讗 驻专讬讱 讗诇讗 诪住讜讻讛 讜诪讘讜讬 砖讚讬谞诐 砖讜讛 讜讻讜' 讜注讜讚 讚讙讘讬 讛讚住 讗讬爪讟专讬讱 诇诪转谞讬 讜讻讜' 讚"诇 讚诇讗 驻讚讬讱 诪讛讚住 诪砖讜诐 讚谞讜讻诇 诇讜诪专 讚诇注讜诇诐 诇讬砖谞讗 讚驻住讜诇 谞讬讞讗 诇讬讛 诇转谞讗 诇诪转谞讬 讜诇讗 转拽谞转讗 讜讻讬讜谉 讚拽转谞讬 讛讻讗 驻住讜诇 诇讗 讗讬爪讟专讬讱 诇诪转谞讬 转拽谞转讗 讗讘诇 讙讘讬 讛讚住 讗注"讙 讚拽转谞讬 诇讬砖谞讗 讚驻住讜诇 讗注驻"讻 讗讬爪讟专讬讱 诇诪转谞讬 讙"讻 转拽谞转讗 讜谞讜讻诇 讙"讻 诇驻专砖 讻讜讜谞转 讛转讜住' 讚诇讗 注诇 讛诪拽砖谉 拽讗 诪拽砖讜 讚讛"诇 诇诪驻专讱 诪讛讚住 讗诇讗 讙诐 诇驻讬 诪讗讬 讚诪住讬拽 讜转讬专抓 住讜讻讛 讜诪讘讜讬 讜诪住讬拽 讚讙讘讬 住讜讻讛 诇讗 砖讬讬讱 诇诪转谞讬 转拽谞转讗 讜注讚讬讬谉 讛讗 讛"诇 诇诪驻专讱 诪讛讚住 讚讛讜讬 讙"讻 讚讗讜专讬讬转讗 讜转谞讬 驻住讜诇 讜转拽谞转讗 讜转讬专爪讜 讚诇讗 驻专讬讱 讗诇讗 诪住讜讻讛 讜诪讘讜讬 讜讻讜' 讗讘诇 讘诪砖谞讬讜转 讗讞专讜转 诇讗 讞讬讬砖讬谞谉 讗诐 诪砖谞讛 诇砖讜谉 诪砖谞转讜 讜注讜讚 讚讙讘讬 讛讚住 讗讬爪讟专讬讱 诇诪转谞讬 转拽谞转讗 讜讻讜' 讜诇讻讱 诇讬讻讗 诇诪讬驻专讱 诪讬讚讬 诇驻讬 讛诪住拽谞讗 讜拽"诇:


讚"讛 讚讗讜专讬讬转讗 转谞讬 驻住讜诇讛 讚讗讬 讛讜讛 转谞讬 讬诪注讟 讞讬讬砖讬谞谉 讚诇诪讗 讟注讬 讻讜' 讛讜拽砖讛 诇讛诐 诇转讜住' 注"驻 讚砖"讬 讚诇驻讬 驻讬专讜砖讜 讗讬谞讜 诪转讜专抓 诇砖讬谞讜讬讗 拽诪讗 讚讻讬讜谉 讚诇讗 砖讬讬讱 诇诪转谞讬 诇讬砖谞讗 讚驻住讜诇讛 讙讘讬 诪讘讜讬 讻"讗 诇砖讜谉 讬诪注讟 讗"讻 讛"诇 诇转谞讗 诇砖谞讜转 讙讻讬 住讜讻讛 谞诪讬 诇砖讜谉 讬诪注讟 讻讚讬 砖讬砖讜讛 诇砖讜谉 诪砖谞转讜 讜讙诐 诇驻讬 诪讛 砖驻讬专砖转讬 诇注讬诇 讛诪砖讱 讛转讬专讜抓 砖讘讙诪' 诇驻专砖"讬 诇讗 讬转讬讬砖讘 诇讬砖谞讗 讚讗讬 讘注讬转 讗讬诪讗 专拽讗诪专 讜讗讬 讘注讬转 讗讬诪讗 讘讚讗讜专讬讬转讗 谞诪讬 转谞讬 转拽谞转讗 讚诪砖诪注 讚诇砖讬谞讜讬讗 拽诪讗 诇讗 砖讬讬讱 诇砖讜谉 讚讬诪注讟 讘讚讗讜专讬讬转讗 讜讝讛 讗讬谞讜 诇驻专砖"讬 讚诇驻讬专讜砖讜 诇砖谞讜讬讗 拽诪讗 诇砖讜谉 讬诪注讟 砖讬讬讱 谞诪讬 讘讚讗讜专讬讬转讗 讗诇讗 讚诇砖讜谉 驻住讜诇讛 谞讬讞讗 诇讬讛 诇转谞讗 诇砖谞讜转 讻讚诇注讬诇 注"讻 驻讬专砖讜 讛转讜住' 讘讛讬驻讜讱 诪驻讬专讜砖 专砖"讬 讚诇砖谞讜讬讗 拽诪讗 诇讬砖谞讗 讚讬诪注讟 讛讜讛 诇讬砖谞讗 诪注诇讬讗 讜诇讻讱 转谞讬 诇讬讛 讙讘讬 诪讘讜讬 讗诇讗 砖讛讻讗 讙讘讬 住讜讻讛 讚讛讜讬 讚讗讜专讬讬转讗 诇讗 讛讜讬 讗驻砖专 诇讬讛 诇砖谞讜转 诇讬砖谞讗 讚讬诪注讟 讚讞讬讬砖 讚诇诪讗 讟注讬 讗讬谞砖 讜讻讜' 讜讬讘讗 诇讬讚讬 讗讬住讜专 讚讗讜专讬讬转讗 讗讘诇 讙讘讬 诪讘讜讬 讚讛讜讬 讚专讘谞谉 诇讗 讞讬讬砖 讻"讻 诇讟注讜转 讜诇讻讱 转谞讬 诇讬砖谞讗 讚讬诪注讟 讚讛讜讬 诇讬砖谞讗 诪注诇讬讗 讚诇讬砖谞讗 讚驻住讜诇讛 讛讜讬 诇讬砖谞讗 诪讙讜谞讛 拽爪转 讻讚讗砖讻讞谉 专讬砖 驻住讞讬诐 砖注讬拽诐 讛讻转讜讘 讜讻讜' 驻讬' 砖讻转讘 讜诪谉 讛讘讛诪讛 讗砖专 讗讬谞谞讛 讟讛讜专讛 讜诇讗 讗诪专 讟诪讗讛 讻讚讬 砖诇讗 诇讛讜爪讬讗 讚讘专 诪讙讜谞讛 诪驻讬讜 讜讛砖转讗 讬转讬讬砖讘 诇讬砖谞讗 讚讗讬 讘注讬转 讗讬诪讗 砖驻讬专 讜讛讗 讚驻讬专砖讜 讛转讜住' 讚讘诪讘讜讬 讚专讘谞谉 诇讗 讞讬讬砖 讜转谞讗 讬诪注讟 讚诪砖诪注 诪讚讘专讬讛诐 讚讘诪讘讜讬 谞诪讬 驻住讜诇 讘讚讬注讘讚 讗诇讗 讚诇讗 讞讬讬砖 诇讚拽讚拽 诇诪转谞讬 驻住讜诇讛 讜诇讗 驻讬专砖讜 讚专讱 拽爪专讛 讟驻讬 讚讘诪讘讜讬 讚专讘谞谉 讗讬谞讜 讗诇讗 诇讻转讞诇讛 讜诇讻讱 转谞讬 诇砖讜谉 讬诪注讟 诪砖讜诐 讚诇驻讬 讛讗诪转 讗讬谞讜 讻谉 讚讘诪讘讜讬 谞诪讬 拽讬"诇 讚讗诐 讛谞讬讞 讛拽讜专讛 诇诪注诇讛 诪讻' 讗诪讛 讗驻讬' 讘讚讬注讘讚 讗住讜专 诇讟诇讟诇 讘诪讘讜讬:


讘讗"讚 讗"谞 讬"诇 讚诇砖讜谉 讬诪注讟 诪砖诪注 讞讜诪专讗 专专讘谞谉 讻讜' 诪转讜讱 讚讘专讬 讛转讜住' 讚讛讻讗 诪砖诪注 讚讛讗讬 讗"谞 讛讜讬 转讬专讜爪讗 讗讞专讬谞讗 讜专"诇 讗"谞 讛"驻 讚讙诪' 讚砖讬谞讜讬讗 拽诪讗 讚拽讗诪专 住讜讻讛 讚讗讜专讬讬转讗 转谞讬 转拽谞转讗 讜讻讜' 诪砖讜诐 讚讙讘讬 讚讗讜专讬讬转讗 砖讬讬讱 讚讜拽讗 诇讬砖谞讗 讚驻住讜诇讛 讜诇讗 诇砖讜谉 讚讬诪注讟 讜讙讘讬 讚专讘谞谉 砖讬讬讱 讚讜拽讗 诇砖讜谉 讚讬诪注讟 讚诪砖诪注 讚讘专 砖讛讜讗 讚专讘谞谉 讜诇讗 诇砖讜谉 驻住讜诇 讜注讬讬谉 讘转讜住' 讘专讬砖 注讬专讜讘讬谉 讚砖诐 诪砖诪注 讚讛讻诇 讛讜讗 转讬专讜抓 讗讞讚:


讘讗"讚 讗"谞 讗讬 讛讜讬 转谞讬 讬诪注讟 讛讜讛 诪砖诪注 讻诪讜转 砖讛讬讗 讚讜诇拽转 讜讻讜' 讜讗注"讙 讚诇注讬诇 诪讝讛 讻转讘讜 讛转讜住' 讚讘诪讘讜讬 讚讚专讘谞谉 诇讗 讞讬讬砖 诇讚拽讚拽 讘诇砖讜谉 诪砖谞转讜 砖讗谞讬 讛讻讗 讚讻砖讗讬谞讜 诪讚诇讬拽 讘诪拽讜诪讜 讗讬谞讜 诪拽讬讬诐 诪爪讜转 谞专 讞谞讜讻讛 讻诇诇 诪砖讜诐 讚讛专讜讗讛 讗讜诪专 诇爪专讻讜 讛讜讗 诪讚诇讬拽讛 讜诇讻讱 讚拽讚拽 讜转谞讬 驻住讜诇讛 讗注"讙 讚讛讜讬 讚专讘谞谉 讜拽"诇:


讚"讛 讗诪专 专讘讛 讜讻讜' 讚讗诪专 专讘讛 讛住讜讻讛 驻住讜诇讛 讜讻讜' 砖诐 诇诇讬砖谞讗 拽诪讗 讗诪专 专讘讛 讘住讜讻讛 驻住讜诇讛 讜讘诪讘讜讬 讻砖专讛 讜爪"诇 讚讛转讜住' 住讘专讬 讚讙诐 诇专讘讛 专讗诪专 讛转诐 讘住讜讻讛 驻住讜诇讛 住"诇 讚讞诇诇 住讜讻讛 转谞谉 诪砖讜诐 讚讛讻讬 诪砖诪注 诇讬砖谞讗 讚诪转谞讬' 讚讛讻讗 讚拽转谞讬 住讜讻讛 砖讛讬讗 讙讘讜讛讛 诇诪注诇讛 诪讻' 讜讻诪讜 砖讻转讘 讛专"谉 讜讗注驻"讻 驻讜住诇 砖诐 讘住讜讻讛 讻讬讜谉 讚诪拽爪转 讛住讻讱 诇诪注诇讛 诪讻' 讜专讘讗 讛砖讬讘 砖诐 讚讞诇诇 住讜讻讛 转谞谉 讜讛讜讗讬诇 讜诪拽爪转讜 讛讜讗 讘转讜讱 讻' 讜诪诪注讟 讛讞诇诇 讻砖专讛 讚讗诇"讻 讗诇讗 砖讛转讜住' 住"诇 讚诇专讘讛 诇讗 讗诪专讬' 讞诇诇 住讜讻讛 转谞谉 讗诇讗 讻砖讛讬讗 讻' 注诐 讛住讻讱 转谞讬 诪转谞讬' 讚讛讻讗 讚驻住讜诇讛 讗"讻 谞讬诪讗 谞诪讬 讛讗 讚讗诪专 专讘讛 讛讻讗 注讚 讻' 讗诪讛 讗讚诐 讬讜讚注 讜讻讜' 诇诪注诇讛 诪讻' 讗讬谉 讗讚诐 讬讜讚注 讜讻讜' 诪砖讜诐 讚诇讗 砖诇讟讗 讘讬讛 注讬谞讗 谞诪讬 专"诇 讗注"驻 砖讗讬谉 讘讞诇诇 讛住讜讻讛 诇讘讚 讻' 诇讗 砖诇讟讗 讘讬讛 注讬谞讗 讜讗"讻 诪讗讬 诪拽砖讜 讛转讜住' 讜拽"诇:


讘讗"讚 讜专讘讛 讙专住讬' 讛转诐 诪砖诪注 诪讚讘专讬 讛转讜住' 讚讗讬 讙专住讬' 讛转诐 专讘讗 讛讜讛 讗转讬 砖驻讬专 讜讛讗 讗驻讬' 讗讬 讙专住讬' 专讘讗 谞诪讬 拽砖讛 讚讛讗 专讘讗 谞诪讬 住"诇 讛讻讗 讚讚讜拽讗 讻砖讛住讻讱 讛讜讗 诇诪注诇讛 诪讻' 讛讬讗 驻住讜诇讛 讜讬"诇 讚诇专讘讗 谞讜讻诇 诇转专抓 讚讻讬讜谉 讚讟注诪讜 诪砖讜诐 拽讘讬注讜转 讚诪讞讬爪讜转 谞讜讻诇 诇讜诪专 讚讛转诐 讻讬讜谉 讚诪拽爪转 讛住讻讱 讛讜讬 诇诪注诇讛 诪讻' 讗"讻 注"讻 讛诪讞讬爪讜转 谞诪讬 讙讘讜讛讜转 讻' 讜诇讻讱 驻住讜诇 讛转诐 讗讘诇 讻讬讜谉 讚讙专住讬' 专讘讛 讜讗讬讛讜 转诇讬 讟注诪讗 讘砖诇讟讗 注讬谞讗 拽砖讛 讜谞"诇 讚诇驻讬 讛讗诪转 砖诪讻砖讬专 砖诐 专讘讗 住"诇 讚诇讗 驻住诇讜 讞讻诪讬诐 讗诇讗 讻砖讛讞诇诇 砖诇 讛住讜讻讛 讻' 讗诪讛 讜讻诇 讛住讻讱 诇诪注诇讛 诪讻' 讚讗讝 讗"讗 讻"讗 讘诪讞讬爪讜转 讘谞讬谉 拽讘注 讗讘诇 讻砖讗讬谉 讘讞诇诇 讻' 讗诇讗 砖诪拽爪转 讛住讻讱 讘转讜讱 讻' 讗注"讙 讚讛诪讞讬爪讜转 讙讘讜讛讜转 诇诪注诇讛 诪讻' 讗驻"讛 讻砖专讛 诪砖讜诐 讚讗讬谉 专讙讬诇讜转 诇注砖讜转 诪讞讬爪讜转 讞讝拽讜转 讘谞讬谉 拽讘注 讻砖讗讬谉 讻诇 讛住讻讱 诇诪注诇讛 诪讻' 讜拽"诇:


讚"讛 讻讬 注讘讬讚 诇讬讛 讚讬专转 拽讘注 砖驻讬专 讚诪讬 讜讻讜' 注讚 诪"诪 讘住讻讻讛 砖注讬拽专 讛住讜讻讛 注诇 砖诐 讛住讻讱 诇讗 诪讬谞讻专讗 注讚 讚注讘讬讚 诇讬讛 注专讗讬 驻讬' 注专讗讬 讚住讻讱 讛讬讬谞讜 砖诇讗 讬讻住谞讜 讘拽讘讬注讜转 讘谞住专讬诐 讘注谞讬谉 砖诇讗 讬专讚讜 讘讜 讙砖诪讬诐:





讞讻诪转 砖诇诪讛

转讜住' 讘讚"讛 诪讗讬 砖谞讗 讻讜' 讜讛讗 讚诇讗 驻专讬讱 诪"砖 讙讘讬 讛讚住 讚转谞讬 讻讜' 讚转谞谉 讘驻' 诇讜诇讘 讻爪"诇:





专砖"砖

讘诪砖谞讛 住讜讻讛 砖讛讬讗 讙讘讜讛讛 诇诪注诇讛 诪注砖专讬诐 讻讜'. 注诪砖"讻 讘专讬砖 注讬专讜讘讬谉 讘住"讚:



讙诪专讗 [诇诪注诇讛 诪讻' 讗诪讛 讗讬谉 讗讚诐 讬讜砖讘 讘爪诇 住讜讻讛. 谞专讗讛 驻讬专讜砖讜 讚诇讗 诪讛谞讬 爪诇 住讜讻讛 诇讘讚. (注讬讬谉 讘专"谉) 讝讜诇转 爪讬专讜祝 讚驻谞讜转 注诪讛] :



砖诐 讗诇讗 诪注转讛 讛注讜砖讛 住讜讻转讜 讘注砖转专讜转 拽专谞讬诐 讻讜' 讗"诇 讛转诐 讚诇 注"拽 讻讜'. 注诪砖"讻 砖诐 (爪讙 讘) 讘讝讛 讘住"讚:



砖诐 讛讻讗 讚诇 讚驻谞讜转 诇讬讻讗 爪诇 住讜讻讛. 注驻专砖"讬 讜讬诇"驻 讚专"诇 讚诇讗 转讛谞讬 爪诇 住讜讻讛 诇讗讻砖讜专讬 讚讘诇讗 讚驻谞讜转 驻住讜诇讛:



砖诐 讜专讘讗 讗诪专 讻讜'. 讘讙诇讬讜谉 讘砖诐 住' 诪"讗 讚拽讚拽 注诇 讗诪专诐 讜专讘讗 讘讜' 讜诇"谞 讚讙诐 讘诇砖讜谞讜转 讛注诪讬诐 讻砖诪讜谞讛 讻诪讛 讗谞砖讬诐 讗讜 讚讘专讬诐 讚专讱 诇讞讘专 讛讗讞专讜谉 讘诪诇转 讛讞讘讜专 (讗讜谞讚 讘诇"讗 讗讬 讘诇专讜"驻) 讜讻谉 讘专"讛 (讝 讘 讞) 讗诪专 专讘讗 讗专讘注讛 诇讚"讛 讻讜' 专谞讘"讬 讻讜' 讜专讘 讗砖讬 讻讜'. 讛专讬 讚讘专"讗 砖讛讜讗 讛讗讞专讜谉 拽讗诪专 讘讜' 讛注讟讜祝 讜讻谉 诇拽诪谉 (诪讝) 讛驻专讬诐 讛讗讬诇讬诐 讜讛讻讘砖讬诐 讻讜' 讜讘讝讛 谞讚讞讛 专讗讬讬转 讛专"谉 诇拽诪谉 讘驻' 诇讛"讙 讘诪砖谞讛 讚谞拽讘 讜讞住专 讻"砖 砖讚讬讬拽 讚讞讚 驻住讜诇 讛讜讗 诪讚转谞讬 讜讞住专 讘讜' 讚诇讗 讻讗讬谞讱 讚讬"诇 诪驻谞讬 砖讛讜讗 讗讞专讜谉:



砖诐 注讚 讻' 讗诪讛 讗讚诐 注讜砖讛 讚讬专转讜 讚讬专转 注专讗讬 讻讜'. 注驻专砖"讬 讜诇注"讚 谞诇"驻 讚讗讬谉 讚专讱 讚讬专转 注专讗讬 讚讛讬讬谞讜 注诇 讬诪讬诐 讗讞讚讬诐 诇注砖讜转讛 讙讘讜讛讛 讬讜转专 诪讻"讗 讜注诪砖"讻 诇拽诪谉 (讻讙) 住转讬专讛 诇驻专砖"讬:



[专砖"讬 讚"讛 住讜讻讛 诪讚讗讜专讬讬转讗. 讚注砖专讬诐 讗诪讛 讻讜' 谞讗诪专讛 砖讬注讜专讛 诪住讬谞讬. 诇讻讗讜专讛 砖驻转 讬转专 讛讜讗 讻讬 讚讬 诇谞讜 讘讛讗 讚注讬拽专 诪爪讜转讛 讚讗讜专讬讬转讗 诇讻谉 砖讬讬讱 砖驻讬专 诇讜诪专 讚讗诐 讛讬讗 讙讘讜讛讛 驻住讜诇讛. 讗讘诇 诪讘讜讬 注讚讬讬谉 诇讗 讗砖诪注 诇谉 砖谞爪专讱 诇拽讜专讛 讜讗讬讱 讬驻讜诇 注诇讬讜 诇讜诪专 讗诐 注砖讗讜 讙讘讜讛 驻住讜诇] :



转讚"讛 讻讬 (讘住讜驻讜) 讛讗 讻转讬讘 谞诪讬 诪讝专诐 讜诪诪讟专 讻讜'. 讜诇注"讚 驻砖讟讬讛 讚拽专讗 讜住讜讻讛 转讛讬讛 讜讙讜' 拽讗讬 注诇 注谞谉 讻讜' 讚讘拽专讗 讚诇驻谞讬讜 讜讗诪专 讚讛注谞谉 转讛讬讛 诇住讜讻讛 诇爪诇 讬讜诪诐 讜转讛讬讛 (专"诇 讛注谞谉 讛谞讝讻专) 讙"讻 诇诪讻住讛 讻讜' 讜诇讗 砖讘 讻诇诇 注诇 讛住讜讻讛 讻讬 讛讬讗 讗讬谞谞讛 专拽 诇爪诇. 讗讜诇诐 讚讘专讬讛诐 讬转讻谞讜 诇专讘 诪转谞讛 诇拽诪谉 (住"讚 讜') 讘讟注诪讬讛 讚专"砖:





讛讙讛讜转 讬注讘"抓

诪砖谞讛 砖诇砖讛 讚驻谞讜转. 谞"讘 砖诇砖 讙专住讬'. 讜讛注专 (讚讜驻谉)注拽讜诪讛. 讜讚讜驻谉 谞专讗讛 砖讛讜讗 讘驻诇住 讙讜专诇 讜讚讜驻谞讜转 讙专住讬谞谉:


砖诐 诪爪诇转讛. 谞"讘 讛讬"诇 诇讜诪专 诪爪诇讛 讻讻转讜讘 讻讬 讟讜讘 爪诇讛 讗诇讗 注砖讜 讻讱 诇讝讜讜讙 讛诪诇讜转:


讙诪专讗 住讜讻讛 讚谞驻讬砖讬 "诪讬诇转讗". 爪"诇 诪讬诇讛讗 (讜讻"讛 讘讚驻讜"讬):





驻谞讬 讬讛讜砖注

讘注讝专转 砖讜讻谉 讗转 讚讻讗 讗转讞讬诇 诇驻专砖 诪住讻转 住讜讻讛


讘诪砖谞讛 住讜讻讛 砖讛讬讗 讙讘讜讛讛 诇诪注诇讛 诪注砖专讬诐 讗诪讛 驻住讜诇讛 讜专讘讬 讬讛讜讚讛 诪讻砖讬专 讜驻讬专砖"讬 讘讙诪专讗 诪驻专砖 驻诇讜讙转讬讬讛讜 注讻"诇. 讜诪讛专"诐 讝"诇 讘讞讬讚讜砖讬讜 讛讜住讬祝 注诇 诇砖讜谉 专砖"讬 驻诇讜讙转讬讬讛讜 讘诪讗讬 讜诪驻专砖 讘讻讜讜谞转 专砖"讬 讚诪驻专砖 讘讙诪专讗 讗讬 驻诇讬讙讬 讚讜拽讗 讘讚驻谞讜转 砖讗讬谉 诪讙讬注讬谉 诇住讻讱 讻讜' 注"砖. 讜诇驻讬 讛谞讜住讞讗讜转 砖诇驻谞讬谞讜 讗"讗 诇驻专砖 讻谉 讜讗驻讬诇讜 诇驻讬 谞讜住讞转讜 谞诪讬 砖讬讬讱 诇驻专砖 讬讜转专 讻讜讜谞转 专砖"讬 讚讘讙诪专讗 诪驻专砖 讟注诪讗 讚专"讬 讜专讘谞谉 讘诪讗讬 拽诪驻诇讙讬 砖讻谉 诇砖讜谉 专砖"讬 讘讻讜诇讛 转诇诪讜讚讗 讗诇讗 讚谞专讗讛 砖讛讜讻专讞 诪讛专"诐 讝"诇 诇驻专砖 讻讗谉 讘注谞讬谉 讗讞专 诪砖讜诐 讚诇讗 讗砖讻讞谉 讘讙诪专讗 讚诪驻专砖 讟注诪讗 讚专"讬 讻诇诇 讗诇讗 讟注诪讗 讚专讘谞谉 诇讞讜讚 诪驻专砖 讜诇驻注谞"讚 诪砖讜诐 讛讗 诇讗 讗讬专讬讗 讚讻讬讜谉 讚诪住拽讬谞谉 讘讙诪专讗 讚讻讜诇讛讜 讻专讘讛 诇讗 讗诪专讬 讛讛讬讗 讬讚讬注讛 诇讚讜专讜转 讜讻专讘讬 讝讬专讗 诇讗 讗诪专讬 讛讛讬讗 诇讬诪讜转 讛诪砖讬讞 讛讜讗 讚讻转讬讘 讜讻专讘讗 诇讗 讗诪专讬 讚诇讗 诪砖诪注 诇讛讜 讛讛讬讗 讚专砖讗 讻诇诇 诪砖讜诐 拽讜砖讬讗 讚讗讘讬讬 讗"讻 诪爪讬谞谉 诇诪讬诪专 讘驻砖讬讟讜转 讚诇专讘讛 讙讜驻讗 讚讟注诪讗 讚专讘谞谉 诪诇诪注谉 讬讚注讜 住讘专 专"讬 讚讬讚讬注讛 诇讚讜专讜转 讛讜讗 讚讻转讬讘 讜讻谉 诇专' 讝讬专讗 讜专讘讗 讗诇讗 讚讘讗诪转 拽砖讬讗 诇讬 讚讘住讜讙讬讗 讚专"驻 拽诪讗 讚注讬专讜讘讬谉 诇讗 诪砖诪注 讛讻讬 讚讛讗 诪拽砖讛 讛砖"住 讛转诐 讜诇专讘讛 讚讗诪专 讘讬谉 讘住讜讻讛 讘讬谉 讘诪讘讜讬 讟注诪讗 诪砖讜诐 讛讬讻讬专讗 讗驻诇讜讙讬 讘转专转讬 诇诪讛 诇讛讜 讜讗讬 讻讚驻专讬砖讬转 诪讗讬 拽讜砖讬讗 讗讟讜 诪讬 诇讗 讗讬爪讟专讬讱 诇专讘谞谉 诇讗砖诪注讬谞谉 讛讗 诪讬诇转讗 讙讜驻讗 讚讟注诪讗 讚拽讜专讛 诪砖讜诐 讛讬讻讬专讗 讜讟注诪讗 讚住讜讻讛 诪砖讜诐 讛讬讻讬专讗 讚讞讚讗 讘讗讬讚讱 诇讗 砖讬讬讻讗 讻诇诇 讗注"讻 讚注讬拽专 讛拽讜砖讬讗 讚转讜 诇讗 讗讬爪讟专讬讱 诇讗砖诪注讬谞谉 讘讗讬讚讱 讚讜讻转讬 诪讬诇转讗 讚专"讬 讜讗"讻 诪砖诪注 诇讛讚讬讗 讚专"讬 讚诪讻砖讬专 讘住讜讻讛 诇讗讜 诪砖讜诐 讚住"诇 讚诇讗 讘注讬谞谉 讛讻讬专讗 讚诇讚讜专讜转 讛讜讗 讚讻转讬讘 讚讗"讻 诇讗 讛讜讛 诪拽砖讛 讛转诐 诪讬讚讬 讗注"讻 讚讟注诪讗 讚专"讬 讘住讜讻讛 诪砖讜诐 讚诇注讜诇诐 讗讬讻讗 讛讻讬专讗 讗驻讬诇讜 讘讙讘讜讛 讟讜讘讗 讻诪讜 讘诪讘讜讬 讜诇驻"讝 爪"诇 讚诪讛 砖讻转讘 专砖"讬 讘讙诪专讗 诪驻专砖 驻诇讜讙转讬讬讛讜 讻讜讜谞转讜 注诇 讗讜拽讬诪转讗 讚专讘讗 讚讘转专讗讛 讛讜讗 讜专讜讘 讛驻讜住拽讬诐 驻住拽讜 讻诪讜转讜 讜讗"讻 讻讬讜谉 讚诪驻专砖 诇讛讚讬讗 讟注诪讗 讚专讘谞谉 诪砖讜诐 讚住讜讻讛 讚讬专转 注专讗讬 讘注讬谞谉 诪诪讬诇讗 砖诪注讬谞谉 谞诪讬 讟注诪讗 讚专"讬 讚讛讜讗 住"诇 诇专"讬 诇拽诪谉 住讜讻讛 讚讬专转 拽讘注 讘注讬谞谉 讻讚讗讬转讗 讘诪讻讬诇转讬谉 讘讚讜讻转讬 讟讜讘讗 讻谉 谞"诇:


诪讬讛讜 讗讻转讬 诇讗 砖拽讟讛 讛拽讜砖讬讗 诪住讜讙讬讗 讚注讬专讜讘讬谉 讚讛讗 讘诇讗"讛 注"讻 诇讬转 诇讬讛 诇专讘讛 讗诇讬讘讗 讚专"讬 讛讗讬 讬诇驻讜转讗 讚诇诪注谉 讬讚注讜 讚讛讗 诇讗 讗讬爪讟专讬讱 讛讗讬 拽专讗 讗诇讗 诇诪注讜讟讬 讙讜讘讛 讜专"讬 诇讬转 诇讬讛 砖讜诐 驻住讜诇讗 讘讙讜讘讛 讗驻讬诇讜 讙讘讜讛 讻诪讛 讻诪"砖 讛转讜住驻讜转 诇拽诪谉 讜讗"讻 诇讗 讛讜讬 爪专讬讱 诇诪讬诪专 讛转诐 讜讗讬爪讟专讬讱 诇驻诇讜讙讬 讘注讬专讜讘讬谉 诪讟注诪讗 讚讗诪专 讛转诐 讚讛讗 讘诇讗"讛 诇讗 讛讜讬 砖诪注讬谞谉 诇驻诇讜讙转讗 讚注讬专讜讘讬谉 诪驻诇讜讙转讗 讚讛讻讗 讚讗讬讻讗 诇诪讬诪专 讚讟注诪讗 讚专"讬 讚诇讗 讘注讬谞谉 砖讜诐 讛讻讬专讗 讘住讜讻讛 讻讬讜谉 讚诇讬转 诇讬讛 讚专砖讗 讚诇诪注谉 讬讚注讜 诪砖讗"讻 讘诪讘讜讬 讚讘注讬谞谉 讛讻讬专讗 讜诇注讜诇诐 讚驻讜住诇 专"讬 诇诪注诇讛 诪注砖专讬诐 讜爪"注 讜注讬讬谉 诪讛 砖讗讻转讜讘 讘讝讛 诇拽诪谉 讘诇砖讜谉 讛转讜住驻讜转 讘讚"讛 注讚 讗专讘注讬诐 讗诪讛 讜讚讜"拽:


砖诐 讘驻专砖"讬 讘讚"讛 讜砖讞诪转讛 诪专讜讘讛 诪爪讬诇转讛 讛诪讜注讟 讘讟诇 讘专讜讘 讜讛专讬 讛讜讗 讻诪讬 砖讗讬谞讜 讜注"砖 讛住讻讱 拽专讜讬讛 住讜讻讛 注讻"诇. 讜诇讻讗讜专讛 诇驻讬 诇砖讜谉 讛诪砖谞讛 讚讞诪转讛 诪专讜讘讛 诪爪讬诇转讛 讛讬讛 爪专讬讱 诇驻专砖 讚注"砖 讛爪诇 拽专讜讬讛 住讜讻讛 讜讛谞专讗讛 诪讝讛 讚住"诇 诇专砖"讬 讚讚讜拽讗 诇专讘讬 讝讬专讗 讘砖诪注转讬谉 讗讬转 诇讬讛 讚注"砖 讛爪诇 拽专讜讬讛 住讜讻讛 诪砖讗"讻 诇讗讬谞讱 讗诪讜专讗讬 讚住"诇 讚住讜讻讛 转讛讬讛 诇爪诇 讬讜诪诐 诇讬诪讜转 讛诪砖讬讞 讛讜讗 讚讻转讬讘 诇讬转 诇讛讜 讚注"砖 讛爪诇 拽专讜讬讛 住讜讻讛 讗诇讗 讚讗驻"讛 驻住诇讬谞谉 讘讞诪转讛 诪专讜讘讛 诪爪讬诇转讛 讚诪住转诪讗 讘讻讛"讙 讛诪讬注讜讟 诪住讜讻讱 讜讛专讜讘 讗讬谞讜 诪住讜讻讱 讜讛讜"诇 讛住讬讻讜讱 讻诪讜 砖讗讬谞讜 讜讗讬谉 讻讗谉 住讜讻讛 讗诇讗 讚拽砖讬讗 诇讬 讗诐 讻谉 讘讚驻谞讜转 谞诪讬 谞讬诪讗 讛讻讬 讚讻砖讛驻专讜抓 诪专讜讘讛 注诇 讛注讜诪讚 讛诪讬注讜讟 讘讟诇 讘专讜讘 讜讛讜"诇 讻诪讜 砖讗讬谞讜 讜讗讬谉 讻讗谉 讚驻谞讜转 讜诇拽讜砖讟讗 讚诪讬诇转讗 讛讗 拽讬"诇 讚讻砖讬专讛 讘讻讛"讙 砖讛驻专讜抓 诪专讜讘讛 讘讚驻谞讜转 讜讬砖 诇讬讬砖讘 讚讚讜拽讗 诇注谞讬谉 讛住讻讱 讚讻转讬讘 讘讛讚讬讗 讜注"砖 讛住讻讱 拽专讜讬讛 住讜讻讛 讜讗"讻 诪讬注讜讟 讝讛 讻诪讗谉 讚诇讬转讗 诇讗 诪讬拽专讬 住讜讻讛 砖讛专讬 讗讬谞讛 诪住讜讻讻转 诪砖讗"讻 讘讚驻谞讜转 讚诇讗 砖诪注讬谞谉 诇讛讜 讗诇讗 诪讚专砖讗 讜讬讬转讜专讗 讚拽专讗讬 讗"讻 讻讬讜谉 讚讘讻讛"讙 诪讬拽专讬 讚驻谞讜转 讘讻诇 诪拽讜诐 讻砖讬专讬谉 谞诪讬 讘住讜讻讛 讻谉 谞"诇 讜注讬讬谉 诪讛 砖讗讻转讜讘 注讜讚 讘砖诪注转讬谉:


讜专讗讬转讬 诇讛专"谉 讝"诇 砖讻转讘 讘讻讜讜谞转 专砖"讬 讝"诇 讚讗"讗 诇讜诪专 讚讛诪讬注讜讟 讘讟诇 讘专讜讘 讜讛讜"诇 讻讗讬谞讜 诪住讜讻讱 讚讛讗 诇拽诪谉 驻专拽 讛讬砖谉 诪砖诪注 讚讗驻讬诇讜 讛讬讻讗 讚诇诪注诇讛 讻讬 讛讚讚讬 谞讬谞讛讜 谞诪讬 驻住讜诇讛 讗注"讻 诪爪讬诇转讛 讚诇诪讟讛 拽讗诪专 讻诪讗谉 讚诇讬转讗 讚诪讬 讜讘讗诪转 讛讬讛 谞"诇 讘讛砖拽驻讛 专讗砖讜谞讛 诇驻专砖 讻谉 诪讛"讟 砖讛拽砖讛 讛专"谉 讝"诇 讗诇讗 讚诇驻"讝 诇讗 讗"砖 诪"砖 专砖"讬 讝"诇 讚注"砖 讛住讻讱 谞拽专讗' 住讜讻讛 讜讛讜"诇 诇诪讬诪专 注"砖 讛爪诇 拽专讜讬讛 住讜讻讛 讜讬砖 诇讬讬砖讘:


讘讙诪专讗 转谞谉 讛转诐 诪讘讜讬 讻讜' 诪"砖 讙讘讬 住讜讻讛 讻讜' 讜诪"砖 讘诪讘讜讬 讚转谞讬 转拽谞转讗. 讜讬砖 诇讚拽讚拽 诪讗讬 拽讜砖讬讗 讚讛讗 诇讻讗讜专讛 讘诇讗"讛 拽砖讛 诪讗讬 拽诪"诇 讘诪讘讜讬 讚转谞讬 转拽谞转讗 驻砖讬讟讗 砖讗诐 诪讬注讟讛 讚诪讛谞讬 讻讬讜谉 砖讗讬谞讜 讗诇讗 诇讛转讬专 讛拽讜专讛 诪砖讜诐 诪讞讬爪讛 讗讜 诪砖讜诐 讛讻讬专讗 讜讗讚专讘讗 讘诪讗讬 砖诪诪注讟 讛讜讬 讬讜转专 诪讞讬爪讛 砖注砖讛 诇讛转讬专 讜讻谉 诇注谞讬谉 讛讬讻专. 讜讛谞专讗讛 讘讝讛 讚注讬拽专 讛专讘讜转讗 讚讘讻诇 注谞讬谉 砖诪诪注讟 讻砖专 诪讚诇讗 拽转谞讬 诪砖驻讬诇 讛拽讜专讛 讗诇诪讗 讚讗驻讬诇讜 讘诪诪注讟 讛讞诇诇 注"讬 诪讬注讜讟 讚诇诪讟讛 讻讚讗讬转讗 讛转诐 讛讜讬 砖驻讬专 诪讬注讜讟. 讜讗"讻 讗讬讻讗 专讘讜转讗 讟讜讘讗 讚讗注"讙 讚诇讻诇 讘谞讬 讛诪讘讜讬 讛讜讬 诇诪注诇讛 诪注砖专讬诐 诪"诪 讻讬讜谉 砖转讞转 讛拽讜专讛 讛讜讬 诇诪讟讛 诪注砖专讬诐 住讙讬 讘讛讻讬 讗"讻 讘住讜讻讛 讚诇讬讻讗 诇诪讬诪专 讛讻讬 讚谞讛讬 讚诪讛谞讬 诪讬注讜讟 讚诇诪讟讛 讻讚讗讬转讗 诇拽诪谉 诪"诪 诪砖诪注 讚讘注讬谞谉 砖讬讛讗 讛诪讬注讜讟 注"驻 讻诇 讗讜专讱 讜专讜讞讘 讛讻砖专 住讜讻讛 讜讗"讻 诇讗 讗讬爪讟专讬讱 诇诪讬转谞讬 讬诪注讟 讻讬讜谉 讚诇讬讻讗 砖讜诐 专讘讜转讗 讚诪讻讬讜谉 砖诪诪注讟 讗讬谉 讘讛谉 讙讜讘讛 注砖专讬诐 讜谞专讗讛 讚讗驻"讛 讗讬讻讗 专讘讜转讗 讚诇讗 谞讬诪讗 讚诇讗 诪讛谞讬 讛诪讬注讜讟 讚诇诪讟讛 讚诪讬拽专讬 转注砖讛 讜诇讗 诪谉 讛注砖讜讬 讗诇讗 砖讬砖驻讬诇 讛住讻讱 讛讬讬谞讜 讚诪拽砖讛 讚诇转谞讬 讬诪注讟 讚讛讗 诇拽讜砖讟讗 讚诪诇转讗 诪讛谞讬 讻讚讗讬转讗 诇拽诪谉 讘诪讬注讟讛 讘注驻专 讜讛讟注诐 谞"诇 讚诇讗 诪讬拽专讬 转注砖讛 讜诇讗 诪谉 讛注砖讜讬 讻讬讜谉 砖讗讬谉 讛驻住讜诇 讗诇讗 诪讞诪转 讙讜讘讛 讻诪"砖 讛转讜住驻讜转 诇拽诪谉 讘驻讬专拽讬谉 讘住讜讙讬讗 讚住讜讻讛 砖转讞转 讛讗讬诇谉 注"砖 讜讻谉 诇专讘讗 讚诪住讬拽 讟注诪讗 诪砖讜诐 讚住讜讻讛 砖讛讬讗 讙讘讜讛' 诇诪注诇讛 诪注砖专讬诐 爪专讬讱 诇诪讞讬爪讜转 拽讘注 讜讗"讻 谞专讗讛 讚诇讗 诪讛谞讬 讛诪讬注讜讟 讚诇诪讟讛 注诇 讬讚讬 讻专讬诐 讜讻住转讜转 讜讘讗诪转 讻砖讬专讛 讜诪讛讟注诐 砖讗讘讗专 诇拽诪谉 讘诪拽讜诪讜 讗讬"讛 讻谉 谞"诇 讜讚讜"拽:


讘转讜住' 讘讚"讛 诪"砖 讻讜' 讛讗 讚诇讗 驻专讬讱 讙讘讬 讛讚住 讻讜' 讜注讜讚 讚讙讘讬 讛讚住 讗讬爪讟专讬讱 诇诪转谞讬 转拽谞转讗 讚住讚"讗 讻讬讜谉 讚讙讬讚讜诇讜 讘驻住讜诇 诇讬转 诇讬讛 转拽谞转讗 注讻"诇. 讜诇讻讗讜专讛 讗讬谉 讛诇砖讜谉 诪讚讜拽讚拽 讚讛讗 诇拽诪谉 讙讘讬 讛讚住 诪拽砖讛 讛砖"住 讗讬 诪拽诪讬 讚诇讗讙讚讬' 驻砖讬讟讗 讜诪讜拽讬 诇讛 讘转专 讚讗讙讚讬讛 讜讗"讻 讛讜讬 诇讬讛 诇驻专砖 讛讻讗 讚住讚"讗 讻讬讜谉 讚讗讙讚 诇讬讛 讘驻住讜诇 讜谞讛讬专谞讗 讻讚 讛讜讬谞讗 讟诇讬讗 砖诪讙讬讛讬谉 讻谉 讘诇砖讜谉 讛转讜住驻讜转. 讗诪谞诐 诇驻讬 砖拽砖讛 诇讛讙讬讛 讛住驻专讬诐 讬砖 诇讬讬砖讘 讚砖驻讬专 砖讬讬讱 谞诪讬 讚讘专讬 讛转讜住驻讜转 讚讛讻讗 讚讛砖拽诇讗 讜讟专讬讗 讚讛转诐 注"讻 讛讬讬谞讜 诪讚拽转谞讬 转专讬 讘讘讬 诪拽砖讛 驻砖讬讟讗 讚讻讬讜谉 讚转谞讬 驻住讜诇讛 讗诪讗讬 拽转谞讬 讗诐 诪讬注讟谉 讻砖专 讜诪砖谞讬 诇讘转专 讚讗讙讚讬讛 讜讗讻转讬 拽砖讛 诇讬转谞讬 讬诪注讟 诇讞讜讚 讜诪诪讬诇讗 讬讚注讬谞谉 讚讗讬讬专讬 讘转专 讚讗讙讚讬讛 讚讗讬 诪拽诪讬 讚讗讙讚讬讛 诇讗 讛讜"诇 诇诪转谞讬 讬诪注讟 讗诇讗 驻住讜诇讛 诇诪讗讬 讚讗诪专讬谞谉 讛讻讗 讚诪讚讗讜专讬讬转讗 砖讬讬讱 诇讬砖谞讗 讚驻住讜诇讛 讜诪诪讬诇讗 讛讜讬 讬讚注讬谞谉 讚驻砖讬讟讗 讚诪讛谞讬 讛诪讬注讜讟 注"讝 诪住拽讜 讛转讜住驻转 讛讻讗 砖驻讬专 讚讻讬讜谉 讚讗讬讻讗 诪讬讛讗 砖讜诐 专讘讜转讗 讗驻讬诇讜 诪拽诪讬 讚诇讗讙讚讬讛 讚诇讗 转讬诪讗 讻讬讜谉 讚讙讬讚讜诇讜 讘驻住讜诇 讗"讻 砖讬讬讱 诇诪转谞讬 讟驻讬 诇讬砖谞讗 讚转拽谞转讗 讻讬讜谉 讚诇讬讻讗 砖讜诐 讬转讜专讗 讘诇讬砖谞讗 诪砖"讛 讗讬爪讟专讬讱 诇诪转谞讬 讛转诐 转专讬 讘讘讬 讚讛砖转讗 讬讚注讬谞谉 砖驻讬专 讚注"讻 讗讬讬专讬 诇讘转专 讚讗讙讚讬讛 讻谉 谞专讗讛 诇讬 诇讬讬砖讘 讙讬专住转 住驻专讬谞讜 讜讚讜"拽:


讘讙诪专讗 诪谞讗 讛谞讬 诪讬诇讬 讗诪专 专讘讛 讚讗诪专 拽专讗 诇诪注谉 讬讚注讜 讚讜专讜转讬讻诐 讻讜'  讘讬专讜砖诇诪讬 拽讗诪专 专讘 讗讞讗 诪砖诪讬讛 讚专讘 讚讟注诪讗 讚专讘谞谉 讚讬诇驻讬 诪驻转讞讜 砖诇 讛讬讻诇 讜专讘 讬讛讜讚讛 讬诇讬祝 诪驻转讞讜 砖诇 讗讜诇诐 讜砖拽讬诇 讜讟专讬 讘讛讗 诪讬诇转讗 讟讜讘讗 讚专讘谞谉 讜专"讬 诇讟注诪讬讬讛讜 讚驻诇讬讙讬 讘砖谞讬 讙砖专讬诐 讛诪驻讜诇砖讬诐 讗讬 讗诪专讬谞谉 驻讬 转拽专讛 讬讜专讚 讜住讜转诐 注"砖 讘讗专讬讻讜转. 讜诇讻讗讜专讛 讬砖 诇转诪讜讛 讟讜讘讗 诪讗讬 砖讬讬讱 讛讻讗 讛讗 诪讬诇转讗 讚谞讛讬 讚讘专讬砖 注讬专讜讘讬谉 拽讗诪专 专讘 诇讛讚讬讗 讘转诇诪讜讚讗 讚讬讚谉 讜讘讬专讜砖诇诪讬 讚驻诇讜讙转讗 讚专讘讬 讜专讘谞谉 讘讛讻讬 讛讬讬谞讜 诪砖讜诐 讚诪砖诪注 诇讬讛 讚讟注诪讗 讚拽讜专讛 诪砖讜诐 驻转讞 讛讜讗 诪砖讗"讻 讛讻讗 讘住讜讻讛 诇讗 砖讬讬讱 诇讜诪专 讻谉 讜讗驻砖专 讚专讘 住"诇 讻讬 讛讗 讚诪住拽讬' 诇拽诪谉 讘砖诇讬砖讬转 讗驻讬诇讜 讟驻讞 讚诪住讬拽 专讘讗 讚爪专讬讱 谞诪讬 爪讜专转 讛驻转讞 讜住讘专 专讘 讚诪讚讗讜专讬讬转讗 讚讜拽讗 讘讛讻讬 诪转讻砖专讗 讚讛讜"诇 砖诇砖讛 讚驻谞讜转 诪注诇讬讗 讗讜 讗驻砖专 讚讘注讬谞谉 诇讙诪专讬 讚' 讚驻谞讜转 讗诇讗 讚讘注讬谞谉 砖转讬 诪讞讬爪讜转 讙诪讜专讜转 讜讗讬谞讱 讚驻谞讜转 诪转讻砖专讬 注"讬 驻讬 转拽专讛 讚讗诪专讬' 讬讜专讚 讜住讜转诐 讜讗"讻 砖驻讬专 讬诇讬祝 诪驻转讞讜 砖诇 讛讬讻诇 讚诇讗 讗诪专讬谞谉 驻讬 转拽专讛 讬讜专讚 讜住讜转诐 诇诪注诇讛 诪注砖专讬诐 讜诪砖"讛 诇讗 诪拽专讬 驻转讞 讜讻讚诪住讬拽 诇讛讚讬讗 讘讬专讜砖诇诪讬 讜讗祝 砖讗讬谞讜 注谞讬谉 诇转诇诪讜讚讗 讚讬讚谉 讗驻讬诇讜 讛讻讬 诇讗 谞诪谞注转讬 诪诇讻转讜讘 讻诪讜 砖讗讘讗专 讘住诪讜讱 讘讟注诪讗 讚专讘讗 讜讚讜"拽:

